
ভে 


চ্যবন খষির পুত্র নাম রত্বাকর। 

দস্থযবৃত্তি করে সেই বনের ভিতর ॥ 

একদা আরোহি' বৃক্ষে চতুর্দিকে চায়। 
সন্াসিযুগল পথে দেখিবারে পায় | 

ভাবে মনে রত্বাকর লুকাইয়া! বনে। 
“সন্যাসী মারিয়। বস্ত্র লইব এক্ষণে ॥” 
লোহার মুদগর তোলে বধিতে জীবন । 
একজন জিজ্ঞাসিল_-“তুমি কোন্‌ জন? 
রত্বাকর বলে_“তুমি জান না৷ আমারে। 
লইব তোমার বস্ত্র মারিয়া তোমারে ॥৮ 

দ্বিজ বলে--“মোরে মারি’ নাহি পাবে ধন। 
করিয়াছ যত পাপ কহ সে এক্ষণ ৷? 

শুনিয়া কহিল দস্থ্য রত্বাকর হাসি’ । 
“মারিয়াছি তোমা হেন কতেক সন্যাসী ॥৮ 
পুনঃ দ্বিজ বলে__“পাপ কর কার লাগি'। 
তোমার এ পাতকের কেহ আছে ভাগী ?” 
রত্বাকর বলে__“যত ধন লয়ে যাই । 

মাতা, পিতা, পত্নী, আমি,_চারি জনে খাই ॥ 
যাহা কিছু বেচি কিনি__খাই চারি জনে । 
আমার পাপের ভাগী সকলে এক্ষণে ॥” 


পদ্যপ্রচয় 


শুনিয়া সন্যাসী হাসি’ কহিলেন তবে। 
“তোমার পাপের ভাগী তারা কেন হবে? 
করিয়াছ যত পাপ আপনার কায়। 
আপনি করিলে পাপ আপনারি দায় ॥ 
জিজ্ঞাসা করিয়া ঘরে আইস নিশ্চয় । 
তোমার পাপের ভাগী তারা যদি হয় ॥৮ 
এতেক শুনিয়! বাণী চমকিত মন। 
জিজ্ঞাসা করিতে ঘরে করেন গমন ॥ 
প্রথমে পিতার কাছে গেল রত্বাকর। 
কহে_“পিতঃ ! কহ এবে আমার গোচর ॥ 
মানুষ মারিয়া আমি আনি যত ধন। 

তার পাপভাগী তুমি হও একজন ?” 
পুত্রের বচন শুনি’ কুপিল চ্যবন। 

“হেন কথা তোমায় বলিল কোন্‌ জন ॥ 
মন্তব্য মারিতে তোমা বলে কোন্‌ জন। 
তোমার পাপের ভাগী হর কি কারণ ?” 
শুনিয়া পিতার বাক্য নত শির ক'রে। 
কান্দিতে কান্দিতে কহে মায়ের গোচরে ॥ 
“সত্য করি’ আজি মোরে কহ গো জননী। 
আমার পাপের ভাগী হবে কি আপনি ?” 
জননী কহিলা পুত্ৰে ফেলি অশ্রুধার। 
“ছাড় পাপ-কর্ম বাপু, না করিহ আর ॥ 
কত দুঃখে কত যত্বে পালিন্থ তোমায় । 
তব কৃত পাপ বাছা, না লাগে আমায় ॥৮ 


বাল্ীকি ৩ 


শুনিয়। মায়ের বাক্য মাথা হেট কৈল। 
পত্বীর নিকটে গিয়া সকল কহিল ॥ 
“জিজ্ঞানি তোমারে ভার্যে! সত্য করি’ কও। 
আমার পাপের ভাগী হও কি না হও ?” 
শুনিয়। স্বামীর বাক্য কহিছে রমণী। 
“নিবেদন করি, প্রভো, শুন মোর বাণী ॥ 
মনুষ্য মারিতে কেবা বলিল তোমায়। 
এই মাত্র জানি, তুমি পালিবে আমায় ॥” 
শুনিয়। ভার্ধার কথা রত্বাকর ভরে | 
“কেমনে তরিব তবে, এ পাঁপ-সাগরে ॥ 
ডুবিন্ু কলুষে, মম কি হইবে গতি ?”" 
কাঁদিতে লাগিল দুঃখে স্মরিয়া দুষ্কৃতি ॥ 
লোহার মুদগর নিজ মাথায় মারিয়া 
লুটায়ে পড়িল ভূমে অচেতন হৈয়। ॥ 
অন্ুতাপ-অশ্রুপাতে পাপ ধুয়ে গেল। 
হৃদয়-মাঝারে তবে দিব্যজ্ঞীন হৈল ॥ 
বহু বর্ষ তপ করে বসি একাসনে । 
সর্বাঙ্গ ছাইল বল্মীকের কীটগণে ॥ 
হইল নিস্পাপ-চিত্ত, গেল ছুঃখভার । 
“বাল্মীকি তপস্বী’ নাম জগতে প্রচার ॥ 

_ কৃতিবাস ওৰা 


হেব বেলা 


বেশ বনাইছে মায়। 
চাচর চিকুর বনাই সুন্দর 
_. চুড়াটি বাধিল তায় ॥ 
ময়ুর-শিখণ্ড . দিয়া তার "পর 
বিনি বায়ে দেখ উড়ে। 
ফুলের সৌরভে অলিকুল যত 
উড়িয়া উড়িয়া পড়ে ॥ 
ছু'দিকে দু'কানে * কদন্বের ফুল 
কি শোভা পেয়েছে দেখি । 
নীলমণি যেন হেন লয় মন, 
নবঘন কিসে পেখি? 
কপালে মলয়- চন্দন-তিলক 
তাহে গোরোচনা-ফৌটা। 
শ্রীমুখ ঝলকে যেমন অলকে 
, পূণিমা-চাদের ঘটা ॥ 
অধর-বান্ধুলি যেন রাতা গুলি 
কি জানি হিন্থুলে দলি। 
নয়ন-চাতক তাহাতে কাজল 
অতি সে শোভন ভালি ॥ 


১ রাত! গুলি লাল রঙের গুটিক! বা বড়ি। 


গোষ্টযাত্রা ৫ 


বাহে’ তাড় বালা গলে বনমালা 
কটিতে ঘুদ্ধুর বায়” ॥ 

করেতে মুরলী শোভে দেখ ভালি 
রতন-নুপুর পায় ॥ 

চণ্ডীদাসে কয় নটবর-রূপ 
সদাই দেখিয়ে থাকি। 

হেন মনে হয় নীল নবঘন 


হিয়াতে ভরিয়া রাখি ॥ ৪ 


ডিও 


সাজ সাজ বলিয়া পড়িয়া গেল সাড়া । 
বলরামের শিঙ্গাতে সাজিল গোয়াল-পাড়া৷ ॥ 
হাম্বা হাম্বা রব যে উঠিল ঘরে ঘরে । 
সাজিয়া কাঁচিয়া সবে হইল বাহিরে ॥ 
চারিদিকে সব শিশু মধ্যে রামকান্ু ; 

কাচনি পাচনি কারু হাতে শিঙ্গাবেণু ॥ 
সবার সমান বেশ বয়স এক ছান্দ । 
তারাগণ বেঢ়িয়া চলিলা শ্যামচান্দ ॥ 


_ চণ্ডীদাস 


১ বাহে__বাহুতে ( প্রাচীন বাংলায় ‘বাহ’ =বাহু’ )। 
২ তাড়__তাড়স্ক, অনন্ত বা তাগা ; 
৩ বায়__বাজে। 


পদ্যপ্রচয় 


ধাইয়া যাইয়া কেহ ধেনু বাহুড়ায়। 
জ্ঞানদীস এক ভিতে দীড়াইয়। চায় ॥ 


88 


চাদ-মুখে বেণু দিয়া সব ধেনু নাম লইয়া 
ডাকিতে লাগিলা উচ্চ স্বরে । 

শুনিয়া কানাইর বেণু [ উধ্বমুখে ধায় ধেহ্কু 
পুচ্ছ ফেলি’ পিঠের উপরে॥ 

অবসান বেণুরব বুঝিয়া রাখাল সব 
আসিয়া মিলিল নিজ-স্ুখে। 

যে বনে যে ধেনু ছিল ফিরিয়| একত্র কৈল 
চালাইলা গোকুলের মুখে ॥ 

শ্বেত-কান্তি অন্নুপাম আগে ধায় বলরাম 
আর শিশু চলে ডাহিন বাম। 

শ্ীদাম স্থদাম পাছে ভাল শোভা করিয়াছে 
তার মাঝে নবঘন-শ্যাম ॥ 

ঘন বাজে শিঙ্গা-বেণু গগনে গো-খুর রেণু 
পথে চলে করি কত ভঙ্গে। 

যতেক রাখালগণ আবা-আবা ঘনে ঘন 
বলরাম দাস চলু সঙ্গে ॥ 


বলরাম দাস 


HD 


প্রথমে প্রণাম করি এক করতার__ 
যেই প্রভূ জীবদানে স্থাপিল সংসার ; 
আপন। প্রচার হেতু স্থজিল জীবন ; 
নিজ ভয় দর্শাইতে স্থজিল মরণ ; 
মিষ্টরস স্থজিলেক কৃপা-অনুরোধে ; 
তিক্ত-কটু-কষা স্থজি' জানাইল ক্রোখে। 
পুষ্পে জন্মাইল মধু সুগুপ্ত আকার; 
স্জিয়া মক্ষিকা কৈল তাহার প্রচার। 
সেই এক ধনপতি, যাহার সংসার 
অকলেরে দেয় দান, ন! টুটে ভাণ্ডার। 
ক্ষুদ্র পিপীলিকা! হ'তে এঁরাবত আর_ 
কা’কে নাহি বিস্মরণ, দিয়াছে আহার । 
হেন দাতা আছে কোথা শুন জগজন, 
সবাকে খাওয়ায় পুনঃ না খায় আপন। 
যেই ইচ্ছা সেই করে, কেহ নাহি জানে; 
মন বুদ্ধি অন্ধ ধন্ধ তাহার কারণে । 


_আলাওল 


প্লনাপতিত্র 


কাণ্ডার ভাই, রাখ ডিঙ্গ। যথা পাও স্থল। 
নাই জানি দিবারাতি ঝড়ে ডিঙ্গ| হয় কাতি 
ঝলকে ঝলকে লয় জল ॥ 
ডিঙ্গা ফিরে যেন চাক কাণ্ডার জীবন রাখ 
নাই জানি কোন গ্রহফল। 
না জানি দৈবের লীলা . বড় বৃষ্টি অতি শিলা 
সম্মুখে নির্গত বহে জল ॥ 


শিল যেন পড়ে গুলি ভাঙ্গয়ে মাথার খুলি 
বেগে জল বাজে যেন কীড় 

দুঃসহ বিষম ঝড়ে উপাড়িয়া বৃক্ষ পাড়ে 
কাণ্ডার ধরিতে নারে ভাড়॥ 

দেখহ নায়ের পাশে হাঙ্গর কুমীর ভাসে 
ছুকুল হানিয়া বহে খানা । 

আট দিগে বহে বায়ু পর্বত সমান ঢেউ 
রাশি রাশি কত বহে ফেনা ॥ 


উঠ উঠ করে ডিঙ্গা শরণ করহ গঙ্গা 
অন্তকালে ভজ ত্রিলোচন। 

পড়িয়া বিষম ফান্দে শঙ্কর বলিয়া কান্দে 
ধনপতি বাণ্যার নন্দন ॥ 


অঙজুনের লক্ষ্যভেদ ৯ 


মহামিশ্র জগন্নাথ হৃদয় মিশ্রের তাত 
কবিচন্দ্র হৃদয়-নন্দন। 
তাহার অনুজ ভাই চণ্তীর আদেশ পাই 
বিরচিল শ্রীকবিকম্কণ ॥ 
- মুকুনদরাম চক্রবর্তী 


দ্বিজগণ মধ্যে আছে বসি ঘুধিষটির। 
চতুর্দিকে বেষ্টি’ আছে চারি মহাবীর ॥ 
আর যত বসিয়াছে ত্রান্মণমণ্ডল। 
দেবগণ মধ্যে যেন শোভে আখগুল ॥ 
উচ্চম্বরে ধৃষ্টদ্যুয় পুনঃ পুনঃ ডাকে । 
লক্ষ্য আসি' বিদ্ধ কর যার শক্তি থাকে ॥ 
যে লক্ষ্য বিদ্ধিবে কন্যা লবে সেই বীর 
শুনি ধনঞ্জয় চিত্তে হইল অস্থির ॥ 

চিত্ত বুঝি যুধিষ্ঠির চাহেন ইঙ্গিতে। 
আজ্ঞা পেয়ে ধনঞ্জয় উঠেন ত্বরিতে ॥ 
অঙজুন চলিয়া যান ধনুকের ভিতে। 
দেখিয়া লাগিল দ্বিজগণ জিজ্ঞাসিতে ৷ 
“কোথাকারে যাহ দ্বিজ কিসের কারণ। 
সভা হতে উঠি যাহ কোন্‌ প্রয়োজন ॥” 


পদ্ধপ্রচয় 


অঙ্জু'ন বলেন, “যাই লক্ষ্য বিন্ধিবারে ৷ 
প্রসন্ন হইয়া সবে আজ্ঞা দেহ মোরে ॥” 
শুনিয়া হাসিল যত ব্রান্মণ-মগ্ডল। 
কন্যাকে দেখিয়া দ্বিজ হইল পাগল ॥ 
যে ধন্থকে পরাজয় পায় রাজগণ। 


- জরাসন্ধ, শল্য, শাব, কর্ণ, ছুর্যোধন ॥ 


সে লক্ষ্য বিদ্ধিতে দ্বিজ চাহে কোন্‌ লাজে। 
ব্রাহ্মণেতে হাসাইল ্ষত্রিয়-সমাজে ৷ " 
এত বলি ধরাধরি করি বসাইল। 

তাহ! দেখি যুধিষ্ঠির সবে নিবারিল ॥ 

“যে লক্ষ্য বিদ্ধিতে ভঙ্গ দিল রাজগণ। 
শক্তি না থাকিলে তথা যাবে কোন্‌ জন ?” 
যুধিষ্টির-বাক্য শুনি ছাড়ি দিল সবে। 

ধনুর নিকটে যান ধনঞ্জয় তবে ॥ 

হাসিয়। ক্ষত্রিয় যত করে উপহাস। 
“অসম্ভব কর্মে দেখি দ্বিজের প্রয়াস ॥ 
সরাস্থর-জয় যেই বিপুল ধনুক ৷ 

তাহে লক্ষ্য বিদ্ধিবারে চলিল ভিক্ষুক ॥৮ 
কেহ বলে, “ত্রান্মণেরে না কহ এমন । 
সামান্য মনুষ্য বুঝি না হবে এ জন ॥ 

দেখ দ্বিজ মনসিজ জিনিয়া মূরতি। 
পদ্ম-পত্র বুগ্ধ-নেত্র পরশয়ে শ্রুতি ॥ 
অনুপম তন্থ শ্যাম নীলোৎপল আভা । 
মুখ-রুচি কত শুচি করিয়াছে শোভা ॥ 


অন্নদার আত্মপরিচয় 


সিংহ-গ্রীব, বন্ধু-জীব অধরের তুল । 
খগরাজ পায় লাজ নাসিক! অতুল ॥ 

দেখ চারু যুগ্ম-ভুরু ললাট প্রসর। 

কি আনন্দ গতি মন্দ মত্ত করিবর ॥ 
ভূজযুগে নিন্দে নাগে আজানুলম্থিত | 
করি-কর যুগ-বর জানু-সুবলিত ॥ 
মহাবীর্ধ যেন সূর্য জলদে আবৃত। 
অগ্নি-অংশু যেন পাংশুজালে আচ্ছাদিত ॥ 
বিন্ধিবেক লক্ষ্য এই লয় মোর মনে 1” 
ইথে কি সংশয় আর কাশীদাস ভণে ॥ 


-_ লা 


অন্নপূর্ণা উত্তরিলা গাঙ্গনীর তীরে । 
“পার কর” বলিয়া ডাকিল! পাটনীরে ॥ 
সেই ঘাটে খেয়া দেয় ঈশ্বরী পাটনী । 
ত্বরায় আনিল নৌকা বামান্বর শুনি’ ॥ 
ঈশ্বরীরে জিজ্ঞাসিল ঈশ্বরী পাটনী। 
“এক! দেখি কুলবধূ, কে বট আপনি ? 
পরিচয় না দিলে করিতে নারি পার। 
ভয় করি, কি জানি কে দিবে ফেরফার ॥” 
ঈশ্বরীরে পরিচয় কহেন ঈশ্বরী 

“বুঝহ ইশ্বরী, আমি পরিচয় করি ৷ 


১১ 


দাস 


১২ 


পদ্যপ্রচয় 


বিশেষণে সবিশেষ কহিবারে পারি। 
জানহ স্বামীর নাম নাহি ধরে নারী ॥ 
গোত্রের প্রধান পিতা মুখ্যবংশজাত। 
পরম কুলীন স্বামী বন্দ্যবংশখ্যাত ॥ 
পিতামহ দিলা মোরে অন্নপূর্ণা নাম। 
অনেকের পতি তেই পতি মোর বাম ॥ 
অতি বড় বৃদ্ধ পতি সিদ্ধিতে নিপুণ । 
কোন গুণ নাই তার কপালে আগুন ॥ 
কুকথায় পঞ্চমুখ কঠভরা বিষ। 
কেবল আমার সঙ্গে ছন্দ অহনিশ ॥ 
গঙ্গা নামে সতা তার তরঙ্গ এমনি। 
জীবনম্বরূপা সে স্বামীর শিরোমণি ॥ 
ভূত নাচাইয়া পতি ফেরে ঘরে ঘরে। 
না মরে পাষাণ বাপ দিল! হেন বরে ॥ 
অভিমানে সমুদ্রেতে ঝাপ দিল! ভাই। 
যে মোরে আপন ভাবে তারি ঘরে যাই ॥» 


পাটনী বলিছে, “মা গো, বুঝিন্ন সকল। 
যেখানে কুলীন জাতি সেখানে কোন্দল ॥ 
শীঘ্র আসি নায়ে চড়, দিবা কিবা বল।” 
দেবী কন, «দিব, আগে পারে লয়ে চল ॥৮ 
যার নামে পার করে ভব-পারাবার। 
ভাল ভাগ্য, পাটনী তাহারে করে পার ॥ 


--ভারতচন্দ্র রায় 


কী 


ভি 


ঝন ঝন সন সন সমীরণ হাঁকিছে। 

গুড় গুড় ছুড় ছুড় ঘনকুল ডাকিছে ॥ 
চপলার ্বর্ণহার আকাশেতে উড়িছে। 
দ্বিজ সব কলরব ফুলবনে যুড়িছে ॥ 
হতবল তরুদল ধরাতল লুঠিছে। 

দলচয় স্থির নয় বায়ুবেগে ছুটিছে ॥ 
ছেড়ে পথ শূন্য রথ ধুলিচয় চড়িছে। « 
দুম দাম অবিশ্রাম দ্বারে দ্বার পড়িছে ॥ 
এ কি ধূলি যেন হুলি পুনরায় জীকিছে। 
ঝন ঝন করে রণ যেন তোপ দাঁগিছে ॥ 
পড়ে জল অবিরল মুক্তাফল ঝরিছে। 
তড় তড় তড় বড় কি যে রব করিছে ॥ 
সুখাকুল ভেককুল ঘোর নাদ ছাড়িছে। 
ক্রমে ক্রমে পরাক্রম বরষার বাড়িছে ॥ 
একেবারে এক ধারে বজবাড় ঝাড়িছে। 
নীরদের মস্তকের চূড়া ভাঙ্গি পড়িছে ॥ 
হল বৃষ্টি গেল রিষ্টি যেন সৃষ্টি হাসিছে। 
* ত্রিলোকের পালকের মহিমা প্রকাশিছে ॥ 
কবিদের হৃদয়ের দ্বার খুলে যেতেছে। 


স্বভাবের দেখি ফের রচনায় মেতেছে ॥ 
_ ঈশ্বরচন্দ্র গুপ্ত 


“ছিন্ন মোরা, স্থুলোচনে, গোদাবরী-তীরে-__ 
কপোত-কপোতী যথা উচ্চ বৃক্ষ-চুড়ে 
বাঁধি নীড়, থাকে সুখে ; ছিন্থু ঘোর বনে, 
নাম পঞ্চবটী, মর্তে সুর-বন সম । 

সদা করিতেন সেবা লক্ষ্মণ সুমতি | 

দণ্ডক ভাণ্ডার যার, ভাবি দেখ মনে, 
কিসের অভাব তার? যোগাতেন আনি 
নিত্য ফল-মূল বীর সৌমিত্রি, মৃগয়! 
করিতেন কভু প্রভু, কিন্তু জীব-নাশে 
সতত বিরত, সখি, রাঘবেন্দ্র বলী,__ 
দয়ার সাগর নাথ বিদিত জগতে ! 

ভুলিন্ু পূর্বের সুখ। রাজার নন্দিনী, 
রঘুকুল-বধূ আমি, কিন্ত এ কাননে, 
পাইন, সরমা সই, পরম পিরীতি! 
কুটিরের চারিদিকে কত যে ফুটিত 

ফুলকুল নিত্য নিত্য, কহিব কেমনে ? 
পঞ্চবটা-বনচর মধু নিরবধি ! 

জাগাত প্রভাতে মোরে কুহরি" স্ুস্বরে 
পিকরাজ ! কোন্‌ রাণী, কহ শশিমুখি, 
হেন চিন্ত-বিনোদন বৈতালিক-গীতে 


সীতা ও সরমা ১৫ 


খোলে আঁখি ? শিখি সহ, শিখিনী সুখিনী 
. নাচিত দুয়ারে মোর। নর্তক নর্তকী 
এ দোহার সম, বামা, আছে কি জগতে ? 
অতিথি আফিত নিত্য করভ-করভী, 
যুগ-শিশু, বিহঙ্গম, স্বর্ণ-অঙ্গ কেহ--- 
অহিংস্ক জীব যত। সেবিতাম সবে, 
মহাদরে ; পালিতাম পরম যতনে, 
মরুভূমে স্বোতন্বতী তৃষাতুরে যথা, « 
আপনি স্ুজলবতী বারিদ-প্রসাদে। 
সরসী আরসী মোর। - তুলি কুবলয়ে, 
(অমূল্য রতন সম ) পরিতাম কেশে ; 
সাজিতাম ফুল-সাজে ; হাসিতেন প্রভু, 
বনদেবী বলি মোরে সম্তাবি কৌতুকে । 
হায়, সখি, আর কি লো পাব প্রাণনাথে ? 
আর কি পোড়া আখি এ ছার জনমে 
দেখিবে সে পা ছ'খানি-_-আশার সরসে 
রাজীব, নয়নমণি ? হে দারুণ বিধি, 
কি পাপে পাগী এ দাসী তোমার সমীপে ?” 

এতেক কহিয়৷ দেবী কীদিল। নীরবে । 
কীদিলা সরম! সতী তিতি অশ্রু-নীরে । 

_ মাইকেল মধুস্থদন দত্ত 


অসীম নীরদ নয়; 
ও-ই গিরি হিমালয় । 

উথলে উঠেছে যেন অনন্ত জলধি। 
ব্যেপে দিগ্-দিগন্তর, 
তরঙ্গিয়া ঘোরতর, 

প্রাবিয়া গগনাঙ্গন জাগে নিরবধি । 
বিশ্ব যেন ফেলে পাছে 
কি এক দাড়ায়ে আছে, 

“কি এক প্রকাণ্ড কাণ্ড মহান ব্যাপার 
কি এক মহান মতি, 
কি এক মহান ক্ষতি 

মহান উদার স্থষ্টি প্রকৃতি তোমার । 
পদে পুরী, শিরে ব্যোম, 
তুচ্ছ তারা সূর্য সোম, 

নক্ষত্র, নখাগ্রে যেন গণিবারে পারে। 
সমুখে সাগরাম্বরা 
ছড়িয়ে রয়েছে ধরা, 

কটাক্ষে কখন যেন দেখিছে তাহারে । 
ঝটিকা দুরন্ত মেয়ে 
বুকে খেলা করে ধেয়ে 

ধরিত্রী গ্রাসিয়া সিন্ধু লোটে পদতলে । 


হিমালয় ১৭ 


জ্বলন্ত অনল-ছবি 
ধ্বক ধ্বক জ্বলে রবি 
কিরণ-জ্বলন জ্বালা মালা শোভে গলে ॥ 
কালের করাল হাসি 
দমকে দাগিনীরাশি, 
কড়কড় দন্তে দন্তে ভীষণ ঘর্ষণ; 
ত্রিজগৎ ত্রাহি ত্রাহি ; 
কিছুই জ্রক্ষেপ নাহি ; ° 
কে যোগেন্দ্র ব্যোমকেশ যোগে নিমগন! 
(সংক্ষেপিত ) 


__বিহীরীলাল চক্রবর্তী 


এ 


না জন্মিতে করিয়াছ মঙ্গল-কামনা ! 
হেন প্রেম ধরে কোন্‌ জনা ? 
পেতে সুত সুলক্ষণ, কত ব্রত আচরণ» 
কত বা মনন দেবতায় ! 
প্ৰসীদ, প্রসন্ন-মনা জননি আমায় ! 


কে জানে, কিরূপে মাতা করেছে পালন 
নিজ সুখে দিয়া বিসর্জন । 


১৮ 


পঞ্াপ্রচয় 


কখন বা অর্ধাশনে কখন বা অনশনে 
কত নিশি জাগিয়াছে হায়! 
প্ৰসীদ, প্রসন্ন-মনা জননি আমায় ! 


বিরলে বসিয়৷ করি যখন চিন্তন, 
সিন্ধু-জলে তরঙ্গ যেমন, 
হৃদে তব ক্সেহ-কথা একে একে উঠে তথা, 
যত স্মরি তবু না ফুরায় ! 
প্রসীদ, প্রসন্নমনা জননি আমায় ! 


স্থানান্তরে যদি কভু করেছি গমন, 
না এলে না করেছ ভোজন,__ 
কতু পথে, কভু ঘরে, ছুটিতে উদ্বেগ-ভরে 
মণিহারা ফণিনীর প্রায়। 
প্রসীদ, প্রসন্ন-মনা জননি আমায় ! 


মম অপরাধ যদি কর মা গ্রহণ, 
[আমি তবে বাঁচি কতক্ষণ ? 
মম বুদ্ধি বল যাহা সব তুমি জান তাহা, 
অবোধের দোষ পায় পায়। 
প্রসীদ, প্রসন্ন-মনা জননি আমায়! 
(সংক্ষেপিত) 
_স্থরেন্দ্রনাথ মজুমদার 


GED 
কে বলে পরশমণি অলীক স্বপন ? 
অই যে অবনীতলে পরশমাণিক জলে, 
বিধাতা-নিগিত চারু মানব নয়ন। « 
পরশমণির সনে লৌহ-অঙ্গ পরশনে, 
সে লৌহ কাঞ্চন হয় প্রবাদ বচন,_ 
এ মণি পরশে যায় মাণিক ঝলসে তায়, 
বরিষে কিরণধার! নিখিল ভূবন। 


পরশমাণিক যদি অলীক হইত, 

কোথা বা এ শশধর, কোথা বা ভান্ুর কর, 
কোথা বা নক্ষত্র-শৌভ। গগনে ফুটিত ; 

কে রাখিত চিত্র ক'রে চাদের জোছনা ধ'রে 
তরঙ্গ মেঘের অঙ্গে এমন মাখায়ে ? 

কে বা এই সুশীতল বিমল গঙ্গার জল 
ভারত ভূষণ করি’ রাখিত ছড়ায়ে ? 

কে দেখাত তরুকুল, নানা রঙ্গ নানা ফুল, 
মরাল হরিণ মৃগে পৃথিবী শোভিয়া ? 

ইন্দ্ৰধনু আলে! তুলে সাজায়ে বিহঙ্গকুলে, 


কে রাখিত শিখিপুচ্ছে শশাঙ্ক আকিয়া ? 


২০ 


পদ্যপ্রচয় 


নদী মীন খেলে, বিটগীতে পাতা হেলে 


,.. চরে বালুকণা ফুটে, দূর্বায় হিমানী ; 


পক্ষী পাখে উড়ে যায়, কীটের শ্রেণীতে ধায়, 


কম্করে তুষার পড়ে, ঝিনুকে চিকশী । 
তাতেও আনন্দ হয়_ অরণ্য কুজ্বাটিময়, 
জ্বলন্ত বিদ্যুৎ-লতা, তমিস্ৰা রজনী । 


অপূর্ব মাণিক এই পরশ-কাঞ্চন। 

জননী-বদন-ইন্দু জগতে করুণা-সিদ্ধু, 
দয়াল পিতার মুখ, জায়ার বদন, 

শত শশি-রশ্মিমাখা চারু-ইন্দীবর-আঁকা 
পুত্রের অধর-ওষ্ঠ, নলিন-আনন ; 

সোদরের স্থকোমল, স্বসা-মুখ নিরমল, 
পবিত্র প্রণয়পাত্র ; গৃহীর কাঞ্চন 

এই মণি পরশনে হয় সুখ দরশনে, 
মানব জনম সার--সফল জীবন । 
কে বলে পরশমণি অলীক স্বপন ? 


(মংক্ষেপিত ) 
=_হেমচন্দ্ৰ বন্দ্যোপাধ্যায় 


A 


/ 


রণক্ষেত্রে কুরুক্ষেত্রে শোকের সাগর ! 

শবচক্র মহাবেল। ; প্রশান্ত প্রাঙ্গন 

ব্যাপিয়া পাগুবসৈন্ত, উদ্সির মতন 

উদ্বেলিত মহাশোকে, কাদে অধোমুখে 

গুণহীন ধনু, পৃষ্ঠে শরহীন তুণ। 

রথী মহারথিগণ বসিয়া ভূতলে 

কীদিছেন অধোমুখে যেন আভাহীন 

সিক্ত রত্বুরাজি পড়ি’ রত্বাকর-তলে। 

কেন্দ্রস্থলে অভিমন্থ্য, শবের শয্যায় 

সিদ্ধকাম মহাশিশু! ক্ষত কলেবর 

রক্তজবা সমাবৃত ; স্মিত বদন 

মায়ের পবিত্র অঙ্কে করিয়া স্থাপিত 

_ সন্ধ্যাকাশে যেন স্থির নক্ষত্র উজ্জল__ 

নিদ্রা যাইতেছে সুখে । কেবল অচল 

সেই মহাশোকক্ষেত্রে একটি হৃদয়_ 

সেই নেত্র, সেই বুক, মাতা স্ুভদ্রার ৷ 

চাপি’ মৃত পুত্ৰমুখ মায়ের হৃদয়ে 

দুই করে, বিস্ষারিত নেত্রে গ্রীতিময়, 

যোগস্থা জননী চাহি আকাশের পানে, 

আদর্শ-বীরত্ব বক্ষে গ্রীতির প্রতিমা! 
AER 

gH ST 


এ পদ্ধাপ্রচয় 


নীরব বিস্তৃত ক্ষেত্র। মূ্ছিত অজুন! 
পড়িতে, ধরিলা কৃষ্ণ বাহু প্রসারিয়া। 
উচ্ছাসে কহিল! কৃফণ-_“অজুন! অন! 
আমরা বীরের জাতি, বীরধর্ম রণ। 

অযোগ্য এ শোক তব। এই বীরক্ষেত্র 
করিও না কলঙ্কিত করিয়৷ বর্ষণ 

একবিন্দু শোক-অশ্রু। বীরর্ষভ তুমি, 
বীরশোক অশ্রু নহে, কর্মে দৃঢ়পণ ৷” 


=নবীনচন্দ্র সেন, 


০ 


ঝুম ঝুম গুম গুম গুরু গরজন, 
চল চল ছল ছল উছলে শ্রাবণ । 

নাহি পথ, নাহি ঘাট, ডুবিয়া গিয়াছে মাঠ, 
অবিরল নভোময় ঘন বরষণ ! 

নদ নদী খালে বিলে সকলে গিয়াছে মিলে, 
ছুকুল ভাসায়ে হবে আকুল প্লাবন। 

অথই অগাধ জল নাহি কুল, নাহি তল, 
শশী রবি যত সবি তাহে নিমগন, 
অতলে ডুবেছে আজ ভূতলে গগন। 
চল চল, ছল ছল উছলে শ্রাবণ ॥ 


ধুলা 


প্লাবনে ভাসিছে ধান, পদ্মপাতা খান খান, 
ঘৃর্িত চুণিত জলে গ্রহ তারাগণ। 

শ্যামল গ্রামের গায় শ্যাম জল বহে যায় 
ডুবাইয়! ডুবাইয়৷ শ্যাম বীথি-বন, 

কয়ে যায় কত কথা লয়ে যায় কত ব্যথ৷ 
ঘোমটার ঘামে ভেজা কত আলাপন। 

কদম্ব কুসুম সহ ঝরে তাহে অহরহ 


কত আশা ভালবাসাবাসি পুরাতন । 
চল চল, ছল ছল উছলে শ্রাবণ ॥ 


২৩ 


_গোবিন্দচন্দ্ৰ দাস 


i 


কোন্‌ এন্দ্রজালিকের অস্থি-অবশেষ 

কহ তুমি, লো কণিকে, মোর কানে কানে! 
উড়ে উড়ে কর সদা কাহার উদ্দেশ ? 
প্রকাশ্য নিবাস-পথে যায় পায়-পায়, 
ঘৃণা-ভরে ফেলে ঝেড়ে কে বা না তোমায়? 
নিরভিমানিনি অয়ি! তবু কর স্থিতি 
লুকায়ে গৃহের কোণে; অযত্র-পালিতা__ 
দরিদ্রা বালিকা মতো ধনীর ভবনে ; 


পদ্যপ্রচয় 


দীনেরে৷ কুটিরে তুমি নহ সন্মানিতা 
লো মলিনে ! অই তব মলিন বসনে 
ঢাকা যে সৌন্দর্যরাশি, বিশ্বান্থলেপন, 
মোরা বিজ্ঞ, মোরা অজ্ঞ__চিনেও চিনি না। 
জগৎ-জননী রূপ! তোমারে যে চিনে 
স্বভাব-সুন্দর শিশু, মহানন্দ মনে 
মাথে কায় নিয়ে তুলি’ অঞ্জলি অঞ্জলি 
নগ্ন .অঙ্গে কিবা শোভা ধর তুমি ধূলি ! 
বাল্য-সখি, চিনি তব মধুর মুরতি, 
করিয়াছি একদিন সাদরে আরতি! 
আত্যন্ত-স্বরূপ! তব মহিমা অশেষ, 
অবসান তোরি মাঝে সর্ব-গর্ব লেশ! 

_ গিরীন্মোহিনী দাসী 


-- শা ১ 


চাহিবেন/ ঠিক 


খু 


পথে দেখে, ঘ্বণাভরে কত কেহ গেল সরে; 
উপহাস করি’ কেহ যায় পায়ে ঠেলে; 

কেহ বা নিকটে আসি’ বরষি’ গঞ্জনারাশি, 
ব্যথিতেরে ব্যথা দিয়া যায় শেষে ফেলে । 

পতিত মানব-তরে নাহি কি গো এ সংসারে 
একটি ব্যথিত প্রাণ, ছু'টি অশ্রতধার ? 


মা 


পথে পড়ে অসহায়, পদে তারে দ'লে যায় 
ছু'খানি স্নেহের কর নাহি বাড়াবার ? 

সত্য, দোষে আপনার চরণ স্থলিত তার, 
তাই তোমাদের পদ উঠিবে ও-শিরে ? 

তাই তার আর্তরবে সকলে বধির হবে, 
যে যাহার চলে যাঁবে__চাহিবে না ফিরে? 

বিকা লইয়া হাতে, চলেছিল একসাথে 


পথে নিবে গেছে আলো, পড়িয়াছে তাই; 
তোমরা কি দয়া ক'রে তুলিবে না হাতে ধরে ?-- 
অর্ধ দণ্ড তার লাগি’ থামিবে না ভাই ? 
তোমাদের বাতি দিয়া প্রদীপ জালিয়া নিয়া 
তোমাদেরি হাত ধরি’ হোক অগ্রসর ; 
পঙ্ক মাঝে অন্ধকারে ফেলে যদি যাও তারে, 
আধার রজনী তার রবে নিরন্তর ৷ 


__কামিনী রায় 


LAY 


তবু ভরিল না চিত্ত; ঘুরিয়! ঘুরিয়া 

কত তীর্থ হেরিলাম। বন্দিন্থু পুলকে 
বৈগ্যনাথে ; মুঙ্গেরের সীতাকুণ্ডে গিয়া 
কীদিলাম চিরছূঃখী জানকীর দুঃখে ; 
হেরিনু বিন্ধ্যবাসিনী বিন্ধযে আরোহিয়া ; 
করিলাম পুণ্য-ন্নান ত্ৰিবেণী সঙ্গমে ; 


পছ্ধাপ্রচয় 


“ভয় বিশ্বেশ্বর” বলি’ ভৈরবে বেড়িয়া, 
করিলাম কত নৃত্য ; প্রফুল্ল আশ্রমে 
রাধাশ্যামে নিরখিয়! হইয়া উতলা, 
গীতগোবিন্দের শ্লোক গাহিয়! গাহিয়া 
ভ্রমিলাম কুঞ্জে কুঞ্জে ; পাণ্ডারা আসিয়া 
গলে পরাইয়া দিল বর গুঞ্জ-মাল|। 

তবু ভরিল না চিত্ত; সর্ব-তীর্থ-সার, 
তাই মা তোমার পাশে এসেছি আবার ৷ 


দেবেন্দ্রনাথ সেন 
আসে সন্ধ্যারাণী 

সুনীল বসনে ঢাকি’ ফুলতন্থখানি। 
ধুমল গুঠুন আড়ে মুখশশী উকি মারে, 

শরমে উছলি পড়ে মমতার বাণী। 
নব-নীলোৎপল-সম আখি ছুটি মনোরম, 

সংকোচে কুঠায় যেন বাধিছে চরণ । 
পতির পবিত্র ঘরে সতী পরবেশ করে 


হাতে স্বর্ণের দীপ, হৃদয়ে কম্পন । 
আসে ধনী আতিবিথি কপালে তারকা সীথি 


সীম্তেসিন্দর-বিন্দু__দিনান্ত-তপন। 


মুক্ত করো ভয় ২৭ 


গুচ্ছ-গুচ্ছ কালো চুলে ম্লান অন্ধকার দুলে 
দিগন্ত-বসনাঞ্চলে কত না রতন! 

ঘরে ঘরে দীপ জলে দেউলে তুলসীতলে 
যেন শত চক্ষু মেলে হেরিছে ধরণী। 

মন্দিরে মঙ্গলারতি হেরে মৌনে সন্ধ্যাসতী, 


পুরনারী ভক্তিভরে করে শঙ্খধ্বনি । 
__অক্ষয়কুমার বড়াল 


° 


সংকোচের বিহবলতা নিজেরে অপমান 
সংকটের কল্পনাতে হয়ো না জিয়মাণ। 

মুক্ত করো ভয়, 
আপন! মাঝে শক্তি ধরো, নিজেরে করো জয় ॥ 


দুর্বলেরে রক্ষা করো, ছুর্জনেরে হানে, 

নিজেরে দীন নিঃসহায় যেন কভু না জানো। 
মুক্ত করে! ভয়, 

নিজের 'পরে করিতে ভর ন! রেখো সংশয় ॥ 


ধর্ম যবে শঙ্খ-রবে করিবে আহ্বান, 
নীরব হয়ে নম্র হয়ে পণ করিয়ো প্রাণ । 
মুক্ত করো ভয়, 
দুরূহ কাজে নিজেরই দিয়ো কঠিন পরিচয় ॥ 
_ রবীন্দ্রনাথ ঠাকুর 


পিলম্থজের উপর পিতলের প্রদীপ, 
খড়কে দিয়ে উসকে দিচ্ছে থেকে থেকে । 
হাতীর দাতের মতো কোমল সাদা 
«  পঙ্খের-কাজ-করা মেজে, 
তার উপরে খান দুয়েক মাদুর পাতা । 
ছোট ছেলেরা জড় হয়েছি ঘরের কোণে 
_. মিটমিটে আলোয় । 
বুড়ো মোহন সর্দার__ 
কলপ-লাগানো চুল বাবরি-করা, 
মিশকালো রঙ, 
চোখছুটে যেন বেরিয়ে আসছে, 
শিথিল হয়েছে মাংস, 
হাতের পায়ের হাড়গুলো দীর্ঘ, 
কণ্ঠস্বর সরু-মোটায় ভাঙা । 
রোমাঞ্চ লাগাবার মতো তার পূর্ব ইতিহাস। 
বসেছে আমাদের মাঝখানে, 
বলছে রোঘে! ডাকাতের কথা। 
আমরা সবাই গল্প আকড়ে বসে আছি। 
দক্ষিণের হাওয়া-লাগা ঝাউডালের মতো 
দুলছে মনের ভিতরটা । 


পিলস্থুজের উপর পিতলের প্রদীপ 


খোলা জানলার সামনে দেখা যায় গলি, 
একটা হলদে গ্যাসের আলোর খুঁটি 
দাড়িয়ে আছে একচোখো ভূতের মতো । 
পথের বাঁঁধারটাতে জমেছে ছায়া। 
গলির মোড়ে সদর রাস্তায় 
বেলফুলের মাল! হেঁকে গেল মালী। 
পাশের বাড়ি থেকে 
কুকুর ডেকে উঠল অকারণে । 
ন'টার ঘণ্টা বাজল দেউড়িতে । 
অবাক হয়ে শুনছি রোঘোর চরিতকথা । 


তত্বরত্বের ছেলের পৈতে, 
রোঘে ব'লে পাঠাল চরের মুখে__ 

“নমো নমো করে সারলে চলবে না ঠাকুর, 

ভেবো ন! খরচের কথা ।” 

মোড়লের কাছে পত্র দেয় 
পাঁচ হাজার টাকা দাবি ক'রে ব্রাহ্মণের জন্যে ৷ 
রাজার খাজনা-বাকির দায়ে 

বিধবার বাড়ি যায় বিকিয়ে, 
হঠাৎ দেওয়ানজির ঘরে হানা দিয়ে 

দেনা শোধ করে দেয় রঘু । 
বলে, “অনেক গরিবকে দিয়েছ ফাকি, 

কিছু হালকা হোক তার বোবা” 


৩০ 


পদ্ধপ্রচয় 


একদিন তখন মাঝরাত্তি 

ফিরছে রোঘে লুটের মাল নিয়ে, 
নদীতে তার ছিপের নৌকে। 

অন্ধকারের বটের ছায়ায় । 
পথের মধ্যে শোনে, 

পাড়ায় বিয়েবাড়িতে কান্মার ধ্বনি, 
বর ফিরে চলেছে বচস! করে ; 

কনের বাপ পা আকড়ে ধরেছে বরকর্তার। 
এমন সময় পথের ধারে 

ঘন বাশবনের ভিতর থেকে 
হাক উঠল, রে রে রে রে রেরে। 
আকাশের তারাগুলো 

যেন উঠল থর্থরিয়ে। 
সবাই জানে রোঘো ডাকাতের 

পাঁজর-কাটানো ডাক। 
বরসুদ্ধ পালকি পড়ল পথের মধ্যে ; 

বেহারা পালাবে কোথায় পায় না ভেবে। 
ছুটে বেরিয়ে এল মেয়ের মা 5 

অন্ধকারের মধ্যে উঠল তার কানা, 
“দোহাই বাবা, আমার মেয়ের জাত বাঁচাও ৷” 

রোঘো দাড়াল যমদূতের মতো-_ 
পালকি থেকে টেনে বের করলে বরকে, 

বরকর্তার গালে মারল একটা প্রচণ্ড চড়, 

পড়ল সে মাথা ঘুরে। 


পিলস্থুজের উপর পিতলের প্রদীপ ৩১ 


“ঘরের প্রাঙ্গণে আবার শীক উঠল বেজে, 
জাগল হুলুধবনি, 
দলবল নিয়ে রোঘো দাড়াল সভায় 
শিবের বিয়ের রাতে ভূতপ্রেতের দল যেন। 
'উলঙ্গপ্রায় দেহ সবার, তেলমাথা সর্বাঙ্গ, 
মুখে ভূসোর কালি। 
বিয়ে হল সারা। 
তিন পহর রাতে রর 
যাবার সময় কনেকে বললে ডাকাত, 
“তুমি আমার মা, 
দুঃখ যদি পাও কখনো! 
স্মরণ কোরো রঘুকে ।” 


তারপর এসেছে যুগান্তর ৷ 
বিদ্যুতের প্রখর আলোতে 
ছেলেরা আজ খবরের কাগজে 
পড়ে ডাকাতির খবর । 
রূপকথা-শোনা নিভৃত সন্ধেবেলাগুলো 
. সংসার থেকে গেল চ'লে 
আমাদের স্মৃতি 
আর নিবে-যাওয়া তেলের প্রদীপের সঙ্গে সঙ্গে । 
- রবীন্দ্রনাথ ঠাকুর 


প্রার্থনা 


পর্ণ জ্যোতিঃ তুমি, ঘোষে দিনপতি, 

অশনি প্রকাশে অসীম শকতি, 

বিহঙ্গম গাহে তব যশোগীতি, 

চন্দ্রমা কহিছে, তুমি সুশীতল । 

উদ্বেলিত সিন্ধ-তরঙ্গ উত্তাল 

প্রকাশে তোমারি মূরতি করাল ; 

মরীচিকা ঘোষে তব ইন্দ্রজাল, 

শিশির কহিছে, তুমি নিরমল। 
পুষ্প কহে, তুমি চির শোভাময়, 
মেঘবারি কহে, মঙ্গল আলয়, 
. গগন কহিছে, অনন্ত অক্ষয়, 
ঞ্ুবতারা কহে, তুমি অচঞ্চল। 
নদী কহে, তুমি তৃষ্ণা-নিবারণ, 
বায়ু কহে, তুমি জীবের জীবন, 
নিশীথিনী কহে, শান্তি-নিকেতন, 
প্রভাত কহিছে, সুন্দর উজল। 
রজনীকান্ত সেন 


শি প্পীলি 


নন্দলাল তো একদা একটা করিল ভীষণ পণ-_ 
স্বদেশের তরে, যা করেই হোক, রাখিবেই সে জীবন। 
সকলে বলিল, ‘আ-হা-হা কর কি, কর কি, নন্দলাল !' 
নন্দ বলিল, 'বসিয়া বসিয়া রহিব কি চিরকাল_ 
আমি না করিলে, কে করিবে আর উদ্ধার এই দেশ ?' 
তখন সকলে বলিল, বাহবা বাহবা বাহবা বেশ !' 


নন্দর ভাই কলেরায় মরে, দেখিবে তাহারে কেবা ? 

সকলে বলিল, ‘যাও না নন্দ, কর না ভায়ের সেবা ।? 

নন্দ বলিল, “ভায়ের জন্য জীবনটা যদি দিই__ 

না হয় দিলাম-_কিন্তু অভাগ। দেশের হইবে কি? 

বাঁচাটা আমার অতি দরকার, ভেবে দেখি চারিদিক ৷” 
তখন সকলে বলিল, হী হা হাঁ, তা বটে, তা বটে, ঠিক !' 


নন্দ বাড়ির হত না বাহির, কোথা কি ঘটে কি জানি 

চড়িত না গাড়ি, কি জানি কখন উলটায় গাড়িখানি, 

নৌকা ফি সন ডুবিছে ভীষণ, রেলে “কলিশন' হয়; 

ইাটিতে সর্প, কুকুর আর গাড়ি-চাপা-পড়া ভয় ; 

তাই শুয়ে শুয়ে, কষ্টে বাচিয়ে রহিল নন্দলাল । 

সকলে বলিল,__“ভ্যালারে নন্দ, বেঁচে থাক চিরকাল ॥ 
দ্বিজেন্দ্রলাল রায় 


ভিলা দি 


বাশ-বাগানের মাথার উপর চাদ উঠেছে ওই-_ 
মাগো, আমার শোলক-বলা কাজলা দিদি কই ? 
পুকুর-ধারে লেবুর তলে, 
থোকায় থোকায় জোনাক জলে, 
ফুলের বাসে ঘুম আসে না, একলা জেগে রই__ 
মাগো, আমার কোলের কাছে কাজলা দিদি কই? 


সেদিন হ'তে কেন মা আর দিদিরে না ডাক; 
দিদির কথায় আচল দিয়ে মুখটি কেন ঢাক? 
খাবার খেতে আসি যখন, 
‘দিদি’ ব'লে ডাকি তখন, 
ও-ঘর থেকে কেন মা আর দিদি আসে না ক’ ? 
আমি ডাকি, তুমি কেন চুপটি ক'রে থাক? 


বল্‌ মা, দিদি কোথায় গেছে, আসবে আবার কবে? 
কাল যে আমার নতুন ঘরে পুতুল-বিয়ে হবে | 
দিদির মতন ফাকি দিয়ে, 
আমিও যদি লুকাই গিয়ে, 
তুমি তখন একলা ঘরে কেমন করে রবে? 
আমিও নাই-_দিদিও নাই-_কেমন মজা হবে! 


কাজলা দিদি ৩৫ 


ভূ'ইটাপাতে ভরে গেছে শিউলি গাছের তল, 
মাড়াস নে মা পুকুর থেকে আনবি যখন জল। 
ডালিমগাছের ফাকে ফাকে 
} বুলবুলিটা লুকিয়ে থাকে, 
উড়িয়ে তুমি দিও না মা, ছি'ড়তে গিয়ে ফল, 
দিদি যখন শুনবে এসে বলবি কি মা বল? 


বাশ-বাগানের মাথার উপর টাদ উঠেছে ওই, 
এমন সময়, মাগো, আমার কাজলা দিদি কই? 
লেবুর তলে পুকুর-পাড়ে, 
বিবি" ডাকে ঝোপে-ঝাড়ে, 
ফুলের বাসে ঘুম আসে না, তাইতে জেগে রই,_ 
রাত্রি হ'ল, মাগো আমার কাজল! দিদি কই? 
_ যতীন্রমোহন বাগচী 


দুরের দানা 


ছিপ্খান্‌ তিন-দাড়__ 

তিনজন মাল্লা 

চৌপর দিন-ভোর 

দেয় দূর সমান পাল্লা । 
কঞ্চির তীর-ঘর 
এ চর জাগছে, 
বন-হাস ডিম তার 
শ্যাওলায় ঢাকছে। 

চুপ চুপ-_ওই ডুব 

দেয় পানকৌটি, 

দেয় ডুব টুপ টুপ 

ঘোমটার বউটি। 
রূপশালি ধান বুঝি 
এই দেশে স্থ্টি 
ধূপছায়া যার শাড়ি 
তার হাসি মিষ্টি। 

পান-স্থপারি! পান-সুপারি ! 

এই খানেতে শঙ্কা ভারি, 

পাঁচ পীরেরই শিনি মেনে 

চল রে টেনে বৈঠা হেনে; 


দূরের পাল্লা ৩৭ 


বীক সমুখে, সামনে ঝুকে, 
বীয় বাচিয়ে, ডাইনে রুখে, 
বুক দে টানো, বৈঠা হানো_ 
সাত সতেরো কোপ কোপানো। 
_ হাড়-বেরুনো খেজুরগুলো 
ডাইনী যেন ঝামর-চুলো 
নাচতেছিল সন্ধ্যাগমে 
লোক দেখে কি থমকে গেল? 
জমজমাটে জীকিয়ে ক্রমে 
রাত্রি এলো, রাত্রি এলো। 
ঝাপসা আলোয় চরের ভিতে 
ফিরছে কারা মাছের পাছে, 


পীর বদরের কুদ্রতিতে 
নৌকো বাধে! হিজল-গাছে। 
বর ন Ed ক 
লক লক শর-বন 
বক তায় মগ্ন, 
চুপচাপ চারদিক্‌ 
সন্ধ্যার লগ্ন । 
চারদিক্‌ নিঃসাড়, 
_ ঘোর-ঘোর রাত্রি, 
ছিপখান্‌ তিন-দীড় 


চারজন যাত্রী । 


ঞ রঃ ফু 


৩৮ 


পদ্যপ্রচয় 


জড়ায় ঝাঁঝি দাড়ের মুখে, 
ঝাউয়ের বীথি হাওয়ায় ঝুঁকে 
ঝিমায় বুঝি ঝি'ঝির গানে 
স্বপন পানে পরাণ টানে । 


তারায় ভরা আকাশ ও কি 
ভুলোয় পেয়ে ধুলোর ’পরে 
লুটিয়ে পল আচম্বিতে 
কুহক-মোহ মন্ত্র ভরে! 


আর জোর দেড় ক্রোশ-_ 


জোর দেড় ঘণ্টা, 

টান্‌ ভাই, টান্‌ সব_ 

নেই উৎকঠা। 
চাপ, চাপ, শ্যাওলার 
দ্বীপ সব সার সার,__ 
বৈঠার ঘায় সেই 
দ্বীপ সব নড়ছে, 
ভয় পেয়ে হাস তায় 


জল-গায় চড়ছে। 


দূরের পালা 


ওই মেঘ জমছে, 
চল ভাই সমবঝে, 
গাও গান, দাও শিশ__ 
বকশিশ.! বকশিশ.! 


নেই নেই শঙ্কা, 
চল্‌ সব ফুতি,_ 
বকশিশ, টঙ্কা, 
বকশিশ. ফুতি। 


খুব জোর ডুব-জল, 
বয় স্রোত ঝিরঝির, 
নেই ঢেউ কল্লোল, ' 
নয়__দূর নয়তীর। 


৩৯ 


একি অপরূপ রূপে মা তোমায় হেরিন্থু পলী-জননি, 
ফুলে ও ফসলে কাদা-মাটি-জলে ঝলমল করে লাবনি ॥ 


রৌদ্র-তপ্ত বৈশাখে তুমি চাতকের সাথে চাহ জল, 
আম-কীটালের মধুর গন্ধে জ্যষ্ঠে মাতাও তরুতল। 
ঝঞ্জার সাথে প্রান্তরে মাঠে কভু খেল লয়ে অশনি ॥ 


কেতকী কদম যুথিকা কুস্থুমে বর্ষায় গাঁথ মালিকা, 
পথে অবিরল ছিটাইয়া জল খেল চঞ্চলা বালিকা । 
তড়াগে পুকুরে থই থই করে শ্যামল শোভার নবনী ॥ 


শাপলা-শানুকে সাজাইয়া সাজি শরতে শিশিরে নাহিয়া, 
শিউলি-রডিন শাড়ি পরে ফের আগমনী-গীতি গাহিয়া। 
অভ্রাণে মাগো আমন ধানের স্থ্রাণে ভরো অবনী ॥ 


শীতের শূন্য মাঠে ফের তুমি উদাসী বাউল সাথে মা, 
ভাটিয়ালি গাও মাঝিদের সাথে, কীর্তন শোন রাতে মা; 
ফান্তুনে রাঙা ফুলের আবীরে রাঙাও নিখিল ধরণী ॥ 


কাজী নজরুল ইসলাম 


ছি 


চূর্ণ ভগ্ন আকাঙ্্া দিয়ে গঠিত হয়েছ তুমি, 
আকাশম্পর্শী চিত্তের চিতাভূমি। 
রূপ লভে তব ছুঃস্বপ্রও নাকি? 
দেখা দেয় হয়ে উদ্ট ও উটপাখি, 
অগ্নি-মন্দ্রে মরীচিকা হয় 

জলবায়ু মৈশুমি। 


পাড়ি দেয় তব মরীচিকা মাঝে নাবিক সিন্ধুবাদ, 
আলাদীন দেয় প্রদীপের সংবাদ । 
দস্ত্যদলের রত্বাগারের খোজ-__ 
পেতে আলিবাবা ভ্রমিছে সেখানে রোজ ; 
রৌদ্রময়ী সে সহস্র এক 

নিশি_ঘোরে দিবা সাথ। 


পড়ে আছ তুমি অতি প্রকাণ্ড ভূর্জপত্র প্রায়, 
কিছু আকা নাই, কিছু লেখ! নাই তায়। 
এখনো জানিতে পারে নি কেহই ভবে 
বিশ্বকবির কি পাণ্ডুলিপি হবে? 
ভবিষ্যতের কি মানচিত্র 

চিত্রিত হবে তায়? 


৪২ 


পছ্ধপ্রচয় 


তোমাতে মানব-মনের বঞ্চা হইয়াছে রূপায়িত, 
করে চরাচরে উৎকষ্ঠিত ভীত। 
সুদূর বিরল খজুরি-বীথিকায়, 
জন্মান্তর স্নেহ তব জাগে হায়, 
আতিশয্যের শয্যা যে তুমি 
যত তাপ তত শীত। 


তোমার আধেক স্থষ্টির দেওয়া, আধা প্রলয়ের দান, 
কায়া চেয়ে তব ছায়ার উপরে টান। 
সন্দেহ কর তুমি কি সভ্যতাকে ? 
বানুকায় যেন ঢেকে দিতে চাও তাকে, 
চাও আলো, আরও আলো! ও মুক্তি 
সুদূরের সন্ধান। 


(সংক্ষেপিত) 
_ কুমুদরঞ্জন মল্লিক 


|= | 


দূরে দূরে গ্রাম দশ-বারোখানি, মাঝে একখানি হাট, 
সন্ধ্যায় সেথা জলে না৷ প্রদীপ, প্রভাতে পড়ে না ঝাঁট। 
বেচা-কেনা সেরে বিকালবেলায় 
যে যাহার ঘরে ফিরে চলে যায়, 
বকের পাখায় আলোক লুকায় ছাড়িয়া পূবের মাঠ ; 
দুরে দূরে গ্রামে জলে উঠে দীপ__আধারেতে থাকে হাট ! 


নিশা নামে, দূরে-_কোথায় না জানি, একক পেচক ডাকে : 
নদীর বাতাস ছাড়ে প্রশ্বাস পার্শ্বে পাকুড়-শাখে। 
হাটের দোচাল! মুদিল নয়ন, 
কারো তরে আর নাই আহ্বান ; 
বাতাস বাজায় বিদ্রপ-বাশী জীর্ণ বাশের ফাকে; 
নির্জন হাটে রাত্রি নামিল পেঁচার আর্ত ডাকে । 


দিবসেতে সেথা কত কোলাহল চেনা-অচেনার ভিড়ে ; 
কত না ছিন্ন চরণ-চিহ্ন ছড়ানো সে ঠাই ঘিরে! 
মাল চেনাচেনি, দর জানাজানি, 
কাণাকড়ি নিয়ে কত টানাটানি, 
হানাহানি ক'রে কেউ নিল ভ'রে, কেউ গেল খালি ফিরে ॥ 
দিবসে থাকে না কথার অন্ত চেনা-অচেনার ভিড়ে! 


৪৪ 


পদ্যপ্রচয় 


কত কে আসিল, কত বা আসিছে, কত না আসিবে হেথা, 
ও-পারের লোক নামালে পসরা ছুটে এ-পারের ক্রেতা । 
শিশির-বিমল প্রভাতের ফল 
শত হাতে সহি” পরখের ছল-_ 
বিকালবেলায় বিকায় হেলায় সহিয়া নীরব ব্যথা, 
হিসাব নাহি রে__এল আর গেল কত ক্রেতা-বিক্রেত৷ ! 


__যতীন্দ্রনাথ সেনগুপ্ত 


ঝকঝকে নীলাকাশ সোনা-ঢালা রোদ্ব.র, 

ভোর হ'তে “কাই না-না” আর শানায়ের সুর। 
আজ পূজে! সত্যি রে! এবারে যে ভাল আছি, 
আর বার জ্বরে পড়ি ঠিক পুজো কাছাকাছি । 
একেবারে আসে না তো, ম! যে বড় দেরি করে। 
সিছুরের দাগ বাশে, তারও কতদিন পরে। 
সিঙ্গিটা ঠিক হ'তে কত দিন লাগে ভাই? 
পাল-কাকা কেন এত দেরি করে, ভাবি তাই। 
চশমাটি চোখে দিয়ে সেই চোখ-তুরু টানা 
কতবার স'রে এসে দেখে মার মুখখানা | 
যত ভাবি আর কেন? তত দেখি আরো আছে। 
শেষকালে চিনি ঠিক--মা তো এই আসিয়াছে। 


অনাবৃষ্ি ৪৫ 


প্রতিবার মন থেকে ঠিক গড়ে ছবিখানি ; 
পুরুতের চেয়ে আমি তাই তারে বড় মানি। 
পরশু তো দিন ভ'র চিত্তির হ'ল চাল, 

আঁচল! ও মট্ুকেতে সাজাইল মালী কাল। 
আর মোটে তিন দিন, তার পর সব শেষ। 
পুজো মানে শেষ করা, তার চেয়ে গড়া বেশ। 
চট ক'রে গড়ে যদি রেখে দেয় তিনমাস 
প্রাণ ভরে দেখে নিই__তবে বুঝি মেটে আশ। 
আগে মা'র মুখ দেখো, ভরে যায় আন্তর_ 


তারপর পুজোপাট যত কিছু মন্তর। 
_ মোহিতলাল মজুমদার 


জমিতে উড়িছে ধুলো ফুলাল না শীষগুলো! 
গরুর খোরাক হল যেন তুচ্ছ ঘাস, 

নিরাশায় ভালে হাত কৃষক জাগিছে রাত 
দীর্ঘশ্বাসে তপ্ত করি তুলে অন্নগ্রাস। 

জলে ভিজে রোদে পুড়ে খেটেখুটে ঘুরে ঘুরে 
লাভ হইয়াছে শেষে জীর্ণছ্বরভার, 

নাহিক বৈদ্যের কড়ি, রূপা নাই এক ভরি 
বাধা দিয়া করিবে যে পথ্যের যোগাড়। 


৬ 


পদ্যপ্রচয় 


দেহ অস্থিচর্মসার কেহ নাহি দেয় ধার__ 
মহাজন তুষ্ট নয় কেবল সেলামে, 

আশ্বিনের কিস্তি বাকি গোমস্তা বলেছে ডাকি 
না দিলে, বলদ-জোড়৷ চড়াবে নিলামে । 

পুকুর ভরেছে পাকে মাছ নাই, ব্যাং ডাকে ; 
জালি কীধে জেলে-বউ ফেরে গ্রানমুখ ; 

ছেলেগুলো কি যে খাবে আখিজলে তাই ভাবে, 
পুঁজি আছে শুধু ছুটে গুগলি শামুক। 


অস্থিসার শীর্ণকায় গরু চাল টেনে খায় ; 
নাহি তৃণগাছ হায় হরে পগারে, 

কাদাজল পান ক'রে একে একে যায় মরে, 
রোগে ভুগে ভুগে শেষে চলেছে ভাগাড়ে। 

বন্ধ আজ গাই দোয়া__ দেয় নাক এক পোয়া ; 
যে গাই ঢালিত দুধ দুই-তিন কেঁড়ে। 

গোয়ালাপাড়াটা গোটা খুজে নাহি এক ফোটা! 
মেলে দুধ, ফাটে বুক রোগী-শিশু হেরে। 

হাটে নাই সোরগোল, ঘাটে নাই কলরোল, 
গোঠে বাটে মাঠে নাই নীলকন্ঠি গান, 

রোগ শোক ঘরে ঘরে কেবা দেখে, কেব ধরে, 
যাত্রা-মহড়ায় নাই হাস্ত-কলতান। 

মাসে হাট আট দিন তাও ক্রমে হয় ক্ষীণ, 
কিনিবার বেচিবার নাহিক কিছুই__ 

মাঠ শু জলাভাবে রবি-শস্ত কে লাগাবে? 


পড়ে আছে শূন্য বাদা আউশের ভূ'ই। 


জীবন ভিক্ষা ৪9 


বনে বাগে নাই ফল, এবার শিউলীতল 
হয়ানক গীত-সিত ফুলে ফুলে আলা, 

নিতান্ত মরণ নাই ধুতরা ফুটেছে তাই ; 
পুণ্যপুকুরের তরে তুলে পল্লীবালা। 

পিপাসিত পাখি অলি দেশ ছেড়ে গেছে চলি’ 
রাতে শুধু পেঁচা ডাকে, দিনে চিল-কাক ; 

জলবিন্দু নাই ডাবে ; মধুবিন্দ্ু কোথা পাবে? 
ফুল নাই, মৌমাছির! রচে নি মৌচাক । 

শুষ্ক নলখাগড়ায় মড়া তাল-বাগড়ায় 
অফুরন্ত শরবনে উঠে হাহাকার, 

স্রিয়মাণ লতা-তর এদেশ হয়েছে মরু 
বর্ধা-জননীর স্েহ না লভি’ এবার । 

কালিদাস রায় 


“দেউলে দেউলে কীদিয়া ফিরি গে! ছুলালে আগলি বক্ষে, 
উষ্ণ বিয়োগ-উৎস-সরিতে দরবিগলিত চক্ষে 

শত চুম্বনে মেলে না নয়ন, 

চুরি গেছে মোর আচলের ধন, 
অভাগী বিহগী আজিকে আহত মরণ-শ্থোনের পক্ষে । 


৪৮ 


পদ্ধপ্রচয় ৃ 
| 


ণন্তন-ক্ষীরধার অধরে বাছার আজি কি লেগেছে তিক্ত ? l 

রসনা-প্রস্থন কোন্‌ পরসাদ-মধুরসে পরিযিক্ত । 
মুখ-চম্পকে মরুর বর্ণ | 
শুক্ধ অধর কমল-পর্ণ_ 

কি পাপে আমার প্রাণের ইন্দু পীযুষ-বিন্দু-রিক্ত ? 


“কোথা সে মাধুরী আধ-আধ বোলে? কুন্দবৃন্ত-ছিন, 
দন্তরুচিতে কই সে কান্তি, পুণ্য হাসির চিহ্ন ? 

জানি প্রভু, তব পাঁণির পরশে 

ননীর পুতুল জাগিবে হরষে। 
কোন্‌ পাষাণের বিষমাথা বাণে নয়নের মণি ভিন্ন? 


“অবনীর এই পদ্ম-বেদীতে হরিলে ত্রিতাপ-ছুঃখ, 
যাত্রা করেছ ছরগম পথে ক্ষুরধার সম সুক্ষ! 
দিয়ে তপোবল, মহানির্বাণ, 
কুমারে আমার কর প্রাণদান।৮ 
লুটায় জননী বুদ্ধচরণে আলুথালু কেশ রুক্ষ। 


কহেন বুদ্ধ, “তনয় তোমার নীরব সমাধিমগ্ন ! 
বরণ করেছে চির-ন্ুন্দর মরণের মহালগ্ন । 
থাকে যদি কোথা অশোকনিলয়, 
ভিখ মাগি’ আন সর্ষপচয় ; 
পরশে তাহার দুলিয়া উঠিবে পরাণ-মৃণাল-ভগ্ন।” 


ফুলবাগান ৪2 


বিশাল পুরীর দ্বারে দ্বারে ঘুরে কেহ নাহি দেয় ভিক্ষা ; 
নিবেদিল শেষে গুরুপদে এসে, «শিখাইলে শেষ শিক্ষা 
জীয়াতে চাহি না তনয়ে আমার, 
ভবনে ভবনে ওঠে হাহাকার । 
তিরোহিত ঘোর বিকার, বিতর’ উপসম্পদা দীক্ষা 1” 
__করুণানিধান.বন্দ্যোপাধ্যায় 


ফুলের বাগান সবার মনেই আছে__ 

ফুল ফোটাতে সবাই নাহি পারে; 
তপ্ত প্রখর হিংসা-লোভের আচে, 

ছোট-আমি'র আবর্জনা-ভারে, 
শুকায় বাগান ফুল ফোটাবার আগে 

শ্যামল শোভায় ঈর্ধাদহন লাগে; 
শাখায় শাখায় কাটাই শুধু জাগে 

ক্ষুদ্র মনের ব্যর্থ অহস্কারে। 
ফুলের বাগান সবার মনেই আছে, 

ফুল ফোটাতে ক'জন বল পারে! 


৫৩ 


পছ্াপ্রচয় 


ফুলের চায় মুক্ত অবকাশ, 

উদার মনের সহজ আয়োজন ; 
আলো! বাতাস বইবে বারোমাস 

আকাশ সম অবাধ হ'লে মন। 
যুক্তি-বিবেকহীন অবহেলা 

করছে লালন আগাছাদের মেলা, 
কাটতে যে তাই যাবে সারাবেলা__ 

৩ পচবে কবে ফুলের বৃন্দাবন ? 

ফুলেরা চায় মুক্ত অবকাশ 

আকাশ সম চায় যে উদার মন। 


রাখতে সরস তৈরি-করা মাটি 

চাই যে বুকে প্রেমের উৎসধার, 
ভালবাসতে জানলে পরিপাটি 

ফলে ফুলে সাজবে চমৎকার ; 
তোমার মনের ছোট্র বাগানখানি__ 

রৌদ্র দেবে বর্ণ তাতে আনি 
বইবে বাতাস সৌরভেরি বাণী 

ধন্য হবে নিখিল সংসার । 
ভালবাসায় সরস হ'লে মাটি 

মনের বাগান সাজবে চমৎকার ॥ 


_-সজনীকান্ত দাস 


ভাড়াটে কুঠি__ 
নদীর স্রোতের জঞ্জাল সম আসিয়া জুটি ॥ 
ওধারে তাহারা এধারে কাহারা 
ওপরে ও নিচে নানা, 
পাশাপাশি রোজ ঘর করি ভাই__ 


কেহ নয় কারো জানা । 

শুধু দু'বেলায় চোখোচোখি হয়, 

একই সিড়ি দিয়ে উঠি’ । 
ভাড়াটে কুঠি ॥ 


একটি ইটের ব্যবধান রেখে 
পাশাপাশি থাকি শুয়ে; 
এ-ছাঁতের জল ও-ছাতে গড়ায় 
ভিত গাড়া এই ভূঁয়ে। 
ওইখানে শেষ ; তারপর আটা 
জানাল! কপাট দু’টি। 
ভাড়াটে কুঠি ॥ 


পদ্ধপ্রচয় 


একদিন ফের ঘূর্ণিতে টানে, 
কোন্খানে যাই ভেসে; 
কিছু নাহি জানি, তবুও বিদায় 
নিয়ে চলি প্লান হেসে। 
যা ছিল আড়াল রহে চিরকাল 
বাধা নাহি যায় টুটি”। 
ভাড়াটে কুঠি ॥ 
শুধু কোনদিন অঙ্গ-বিহীন 
বিদ্রোহ করে প্রাণ; 


কঠিন দেয়ালে করাঘাত করে 
ঘুচাইতে ব্যবধান । 


__প্রেমেন্দ মিত্র 


গে 


এই গাঁয়ের এক চাষার ছেলে, লম্বা মাথার চুল, 
কালো মুখেই কালো ভ্রমর! কিসের রঙিন ফুল? 
কীচা-ধানের পাতার মতো কচি মুখের মায়া ; 
তার সাথে কে মাখিয়ে দেছে নবীন তৃণের ছায়া ! 
জালি-লাউয়ের ডগার মতো বাহু ছু'খান সরু ; 
গা’খানি তার শাঙন-মাসের যেমন তমাল-তরু। 
বাঁদল-ধোয়া মেঘে কে গো মাখিয়ে দেছে তেল, 
বিজলী-মেয়ে লাজে লুকায় ভুলিয়ে আলোর খেল্‌। 
কচি ধানের তুলতে চারা হয়তো কোনো চাষী 
মুখে তাহার ছড়িয়ে দেছে কতকটা তার হাসি। 


কালো চোখের তারা দিয়েই সকল ধর! দেখি, 
কালে। দ'তের কালি দিয়েই কেতাব-কোরান লেখি। 


সোনায় যে-জন সোনা বানায়, কিসে গরব তার? 
রঙ পেলে ভাই গড়তে পারি রামধন্ুকের হার । 
কালোয় যে-জন আলো বানায়, ভুলায় সবার মন, 
তারি পদ-রজের লাগি লুটায় বৃন্দাবন! 


৫৪ 


পদ্ধপ্রচয় 


সোনা নহে, পিতল নহে, নহে সোনার মুখ,__ 
কালো-বরণ চাষীর ছেলে জুড়ায় যেন বুক। 
যে-কালো তার মাঠেরি ধান, যে-কালো তার গাও, 
সেই কালোতে সিনান করি উজল তাহার গাও । 


আখড়াতে তার বাশের লাঠি অনেক মানে মানী, 

খেলার দলে তারে নিয়েই সবার টানাটানি । 

‘জারী'র গানে তাহার গলা উঠে সবার আগে, 
'শালনুন্দি-বেত যেন ও, সকল কাজেই লাগে। 

বুড়োরা কয়,_“ছেলে নয়, ও ‘পাগাল’-লোহা যেন! 

রূপাই যেমন বাপের বেটা, কেউ দেখেছ হেন? 

যদিও রূপা নয়কো রূপাই,_-রূপার চেয়ে দামী, 

এক কালেতে ওরই নামে সব গাঁ হবে নামী 1৮ 

- জশীমউদ্দীন 


FSS 


রামগরুড়ের ছানা 


ঘুম নাহি তার চোখে আপনি ব’কে ব'কে 
আপনারে কয়, “হাসিস যদি 
মারব কিন্তু তোকে ।” 

যায় না বনের কাছে, কিংবা গাছে গাছে 
দরখিন-হাওয়ার স্তুড়ন্থড়িতে 
হাসিয়ে ফেলে পাছে। 

সোয়াস্তি নেই মনে__ মেঘের কোণে কোণে 
হাসির বাষ্প উঠছে ফেঁপে 
কান পেতে তাই শোনে । 

ঝোপের ধারে ধারে রাতের অন্ধকারে 
জোনাক জ্বলে আলোর তালে 
হাসির ঠারে ঠারে। 

হাসতে হাসতে যারা হচ্ছে কেবল সারা, 
রামগরুড়ের লাগছে ব্যথা 
বুঝছে না কি তারা? 

রামগরুড়ের বাসা 
হাসির হাওয়া বন্ধ সেথায় 
নিষেধ সেথায় হাসা। 


ধমক দিয়ে ঠাসা, 


_স্থকুমার রায় 


বিকিমিকি দেখা যায় সোনালি নদীর, 
ওইখানে আমাদের পাতার কুটির । 
এলোমেলো হাওয়া বয়__ 
সারা বেলা কথা কয়; 
কাশফুলে ছলে ওঠে নদীর ছু'পার, 
একখানি শাড়ি যেন তৈরি রূপার! 


আকাশে গড়িয়া ওঠে মেঘের মিনার, 
তারি ফাকে দেখা যায় চাদের কিনার। 
গাছের পাতার ফাকে 
আকাশ যে চেয়ে থাকে ; 
গুন-গুন গান গাই, চোখে নাই ঘুম, 
চাদ যেন আমাদের নিকট-কুটুম। 


নৌকোর! আসে যায় পাটেতে ত বোঝাই, 
দেখে কি বে খুশি লাগে, কি ক'রে বোঝাই! 
কত দূরদেশ থেকে 
আসিয়াছে একে বেঁকে, 
বালে ‘বদর’ বলে’ তুলিছে বাদাম, 
_হাল ধরে, যেন উহা ঘোড়ার লাগাম! 


সবার আমি ছাত্র ৫৭ 


এস, এস-_আমাদের সোনার কুটির_ 
ঝিকিমিকি করে জল কাজল নদীর । 
ঝিঙের মাচার 'পরে 
ফিঙে ব'সে খেলা করে? 
বেল! যে পড়িয়া এল, গায়ে লাগে হিম; 
আকাশে সাঝের তারা, উঠানে পিদিম। 
=অচিন্ত্যকুমার সেনগুপ্ত 


তার এরি 


আকাশ আমায় শিক্ষা দিল 

উদার হ'তে ভাই রে; 
কর্মী হবার মন্ত্র আমি 

বায়ুর কাছে পাই রে। 
পাহাড় শিখায়__তাহার সমান 
হই যেন ভাই মৌন মহান, 
খোলা মাঠের উপদেশে 

দিলখোল! হই তাই রে। 
সূর্য আমায় মন্ত্রণা দের 

আপন তেজে জ্বলতে, 
টাঁদ শিখাল__হাসতে মেদুর, 

মধুর কথা বলতে। 


৫৮ 


পদ্ধপ্রচয় 


ইন্দিতে তার শিখায় সাগর 
অন্তর হোক রত্র-আকর, 
নদীর কাছে শিক্ষা পেলাম 
আপন বেগে চলতে । 
মাটির কাছে সহিষ্ণুতা 
পেলাম আমি শিক্ষা, 
আপন কাজে কঠোর হ'তে 
পাষাণ দিল দীক্ষা । 
ঝরনা তাহার সহজ গানেই 
গান জাগালো! আমার প্রাণেই, 
শ্যাম বনানী সরসতা 
আমায় দিল ভিক্ষা। 
সবার আমি ছাত্র, 
নানান ভাবের নতুন জিনিস 
শিখছি দিবারাত্র। 
এই পৃথিবীর বিরাট খাতায়, 
পাঠ্য যে সব পাতায় পাতায়, 
শিখছি সে সব কৌতুহলে, 
সন্দেহ নাই মাত্র। 


_স্থনিৰ্মল বন্ধ 


তোমার জননী যিনি, তিনিই তোমার কাছে 
পুজনীয়া রমপী-রতন ; 

তোমার স্বদেশ জেনো মুলে শেঠ দেশ 
নাহি কিছু তাহার মতন ; 

এই গর্বে তব শির সদা যেন রহে অভ্রভেদী, 

এদেরই অর্চনা লাগি’ জীবনে রচিও পুজা-বেদী ; 

রেখো স্থির এধার্ণা সকল সংশয়-দন্দ ছেদি’ 
তুচ্ছ করি উত্থান-পতন 

জননী অতুলনীয়” জন্মভূমি শ্েষ্ঠ ভূমি, 
শিক্ষা কোরো করিয়া যতন । 


মায়ের সন্তান তুমি, ভারতীয় বংশধর 
মৰ্মে যদি এ-চেতনা থাকে, 

চিত্ত হবে তীর্থ-ভূমি, চিত্ত হবে মহানন্দ, 
অতিক্ৰমি’ সর্ব দীনতাকে । 

অতিক্ৰমি’ জীবনের শত দুঃখ বেদনা বিকার 

সবিনয়ে সসন্তরমে সগৌরবে করিবে স্বীকার 

কি মহাদায়িত্ তব, __কি বিরাট উত্তরাধিকার ! 
স্বদেশের দীপ্ত প্রতিভাকে 

দীপ্ততর করিবার তোমারই যে অধিকার, 
অবহেলা করিবে ন! তাকে । 


পদ্যপ্রচয় 


সম্মান করিও তারে তোমার যা আপনার, 
ঝলকে যা চোখের মণিতে, 

ভঙ্গিতে, ভাষায়, ভাবে, দ্যোতনায়, প্রেরণায় 
সুখে দুঃখে সঙ্গীতে ধ্বনিতে | 

ওতপ্রোত চিরকাল বিকশিত বিচিত্র লীলায়, 

স্বদেশের সাথে যাহ! নানা ছন্দে তোমারে মিলায়, 

যার লাগি’ ধন্য তুমি, যাহ! তব মহিম! বিলায় ; 
যার মন্ত্র ধবনিছে শোণিতে 

তাহার সম্মান কোরো হৃদয়ের 

শ্রেষ্ঠ অর্ধ্যে 
শ্রেষ্ঠ পুণ্য তাই ধরনীতে । 


চারিধারে খোলা মাঠ, গৃহ তারি মাঝে ; 
একা ঘরে, আর সবে গিয়েছেন কাজে । 
জনহীন পথঘাট, অমানিশা রাতি, 
আশে-পাশে কেহ নাই, পথে নাই বাতি; 


কেমন কাপিল মন, নিশীথ নীরব, 
থেকে থেকে ওঠে দূরে শেয়ালের রব ; 


ভাইফোটা ৬১ 


_ জানালাটা খুলে দিয়ে অন্ধকার পথে 
চুপ ক'রে আছি চেয়ে ; ভাবি, কোনোমতে 
শেষ হ'লে বেঁচে যাই এই রাত্রিকাল। 
হেন কালে আলো হাতে চাকর গোপাল, 
রাত-কানা বুড়ো সেই, ঢুকে দালানেতে, 
ছোঁড়া কীথাখানি তার এক ধারে পেতে, 
দুয়ারের কাছে এসে, মোরে ডেকে কয়__ 
“গোপাল রহিল জেগে, কোরো না মা ভয়।৮ 
উমা দেবী 


আজকে আমি তো চা-টা খাব না মা, চা দিতে!বারণঠকর । 
ভাইফৌটা আজ, তা-ও ভুলে গেছ ? মা তুমি কেমনতরো ! 
বিশ্ব-অমলুকে ফৌটা দিব আমি, উঠেছি তাই তো ভোরে। 


_বাগানেতে গিয়ে দুর্বা ও ফুল এনেছি আঁচলে ক'রে। 


শিউলির মালা গাঁথা হয়ে গেছে, দুর্বো হয়েছে বাছা__ 
জান-ঠান সব সেরেছি সকালে, হয়েছে কাপড় কাচা । 
চন্দনটুকু ঘষা হল শেষ ; ধান চাই ছু'টিখানি,_ 

আর কি কি চাই বলে দাও না মা, আমি কি গো সব জানি? 
ফৌটার জোগাড় যা করেছি, দেখ, বাটায় আর কি রাখে ; 
এই বেলা মাগো, বলে দাও যদি ভুল কিছু হয়ে থাকে। 


পছ্যাপ্রচয় 


চুয়া-চন্দন ঘিয়ের পিদিম, টাটকা ফুলের মালা 

নূতন আসন, ফলমূল মেওয়া, মিষ্টি সাজানো! থালা । 

নূতন কাপড়, নূতন চাদর»_মশলা৷ এলাচ পান, 

রূপোর রেকাবে আশীর্বাদের রেখেছি দূর্বো-ধান ৷ 

ভায়েদের আজ পরমান্নটা বোনই রেঁধে দেয়, নয়? 

কাঁচ! দুধ আর গাওয়া-ঘি মিশিয়ে গণ্ডস দিতে হয়। 

পায়স তা হ'লে রাধবই আমি, ওটা তো নিয়ম আছে, 

সব রাধবার আবদার মাগো আজকে তোমার কাছে। 

--*খুব পারব মা, হবে না কষ্ট, পুড়বে না হাত মোটে, 

দেখো মা একথা এখন যেন না বাবার কানেতে ওঠে । 

খাওয়ানে। দাওয়ানো চুকে গেলে সব, তখন বোলো মা তাকে__ 

অবাক হবেন নিশ্চয় বাবা, বকুনি দেবেন কাকে? 

পশমের দুটি আসন বুনেছি,_ হাটাফুল কাটা শিখে, 

“আশীর্বাদিকা৷ দিদি”__-এই কথ ছু'রঙে দিয়েছি লিখে । 6. 

অমল-বিন্ুর হাতে কিছু দিলে অনেক তৃপ্তি হয় ; 

কোলে-পিঠে-করা ছোট ভাই যে মা, এ মায়া যাবার নয়। 

মনটা! আমার সব চেয়ে বেশি ওদেরি জন্যে কাদে। 

বিকেলবেলায় ঘুড়ি নিয়ে যেই ছেলেরা উঠত ছাদে__ 

বিন্ুর কথাই মনে হ'ত খালি, জল এসে যেত চোখে, 

আড়ালে লুকিয়ে যুছতাম আমি দেখে ফেলে পাছে লোকে । 
অপরাজিত! দেবী 


কেন মিছে নক্ষত্রের আসে আর? ৰ হই 


কেন মিছে জেগে ওঠে নীলাভ | 
লে জে এ সানা কী ৃ 


অশ্বখের শাখার পিছনে ? 
কেন ধুলো সৌদা গন্ধে ভরে ওঠে 
শিশিরের স্পর্শ পেয়ে__গুচ্ছে গুচ্ছে ফুটে ওঠে কাশ ? 
খঞ্জনারা কেন নাচে? বুলবুলি ছুর্গাটুনটুনি 
কেন ওড়ে মাঠে আর বনে বনে? 
আমরা যে নানা কাজ নিয়ে ব্যস্ত-_ঘাটি বাধি 
ভালবাসি নগর ও বন্দরের শ্বাস; " 
ঘাস যে বুটের নিচে ঘাস শুধু, আর কিছু নয়; 
মোটর যে সবচেয়ে বড় এই মানব জীবনে । 
খঞ্নারা নাচে কেন তবে আর--ফিঙ৷ বুলবুলি 
কেন ওড়ে মাঠে আর বনে বনে? 
__জীবনানন্দ দাশ 


তা 


দিগবূ স্বপনে হাসে, 
মৃছুপদে উষা আসে, 

চরণতরঙ্গ তার লাগে দূর পৃবাকাশে। 
স্কুরিত-কমল রবে 
জাগিল বলাকা সবে, 

ঝলিল ধূসর ভানা শিশিরের গৌরবে । 
নদীতে শীতল ধারা, 
কানন মর্মরহারা, 

উষার দুয়ার ধরি কাদে হের শুকতারা। 
মেঘের সীমানাগুলি 
লভিল কাহার তুলি! 

সুরবালা ছু'ড়িল কি পারিজাত ফুলধুলি? 
কোমল ধানের ক্ষেতে 
গীত আলো! ওঠে মেতে, 

উদাসী শুকের ভানা চায় যেন উড়ে যেতে। 
রজনীর অশ্রুকণ| 
নিমেষেই হ'ল সোনা, 

শচীর মাল্যের লাগি” কুড়াইল দিগঙ্গনা। 
মন্দাকিনী বহে ধীরে, 
তারকা-বন্ধুর তীরে 

হাসের পালক সম শীর্ণ শশী প'ল ছি'ড়ে॥ 

_প্রমথনাথ বিশী 


মদাৰ 


আমি নই রাজহংস-_শুভ্রপক্ষ মেলে নভোনীলে 
বলাকার মালা হয়ে ভূলে যাব ধরণী-সীমানা 3 
অলকাবিলাসী নই-_মানসের স্ষটিক-সলিলে 
স্বপ্নিল কমল-বনে চঞ্চুকেলি নেই মোর জানা। 
ঝড়ে-পড় পাখি এক, কাদামাখা, ভাঙা ছুই ডানা, 
প্রলয়ের সন্ধিলগ্নে হারায়েছি আশ্রয়-শাখঃটি, 
আমার আকাশ নেই, আছে শুধু পৃথিবীর মাটি, 
আর আছে ভীরু রক্তে সর্বগ্রাসী মৃত্যুর ঠিকানা 
তবু তো অমৃত্মন্ত্র জপ করি ধূলির আসনে, 

জানি চক্ষে আলো নেই, তবু আশা আছে মনে মনে_ 
এ প্রলয়-রাত্রিশেষে দেখ! দেবে প্রত্যুষ নবীন, 


অভিশপ্ত মৃত্যুপুরী ভেসে যাবে প্রাণের প্লাবনে। 
(সংক্ষেপিত) 


__জগদীশ ভট্টাচাৰ্য 


aX 


বহুদিন পরে আজি রোগ জীর্ণ আখি দুটি মেলি’ 
হেরিলাম তোরে 

শ্রাবণের ঘনঘটা এই পুঞ্জ মেঘের আড়ালে 

অপূর্ব যোগিনী বেশে মুক্তকেশে আসিয়া দাড়ালে 


পছ্প্রচয় 


নয়নের আগে মোর। ক্ষুব্ধ রুষ্ট উ্সিরাশি ঠেলি’ 
চলেছে বহিয়া শুধু₹__আবিল মলিনরাশি তব 
নেচে ওঠে মরণের তাণ্ডব নর্তনে নব নব ।__ 
চিরমুক্তী, কোনো কালে ধরা দিবি নাকো 

কোনো ডোরে? 


শৈশব জীবন হতে তোরে আমি দেখিতেছি নদী 
পাইনাকো শেষ । 

কখনো শরৎ প্রাতে পূর্ণবারি শান্ত অচঞ্চল, 
কুলে কুলে কুলু কুলু গান গেয়ে বয়ে চলে জল, 
কখনো বৈশাখ সাঝে গগনে ঘনায় মেঘ যদি 
প্রলয় নর্তনচ্ছন্দে নেচে ওঠে তোমার পরান, 
তোমার সলিলে বাজে তরঙ্গের ধ্বংসলীলা! গান, 
তোমার নয়নতলে করুণার নাহি চিহ্ন লেশ। 


বালার্ক কিরণে তব দেখিয়াছি হে নদী আমার 
অপরূপ হাসি। 


কুলে কুলে রাশিরাশি ফুটিয়াছে পূর্ণিমা প্লাবনে 
মদির কুস্থম গন্ধ ভাসিয়াছে অধীর পবনে 
মুগ্ধ জলরাশি তব শিহরিয়া ছুটেছে আবার। 
বুকে নিয়ে ধনধান্ আঁচল সাজায়ে বনফুলে 
সোহাগ-শরম লাঞ্জে মৃছ্বাণী-পূর্ণা কুলে কুলে 
ছুটিয়! চলেছে যেন দূরে কোন্‌ জনে ভালবাসি । 
আজি পুন হেরিলাম এ কী তব অভিনব রূপ 
ভৈরবিণী সাজ। 


পদ্মা 


গগনে মেঘের ঘটা শ্রাবণের শেষদিনে আজি 
ভয়াল গৈরিক ভীম। নভোতলে ভীমাবেশে আজি, 
এলায়ে ধূসর জটা__জলরাশি শ্বাশান-স্বরূপ_ 
তুমি চলিয়াছ ছুটে । স্রোতবেগে শিহরি উঠিয়া 
তড়িৎ-ত্বরিত-গতি আত্মহারা চলেছ ছুটিয়া, 
ধ্বংসের প্রলয় মন্ত্র বক্ষে তব বাজিতেছে আজ ; 
আজি তব দেখিতেছি নাহি দয়া করুণা নয়নে 
স্ুকঠিন হিয়া। রর 
মানব ধরিত্রী আজি আঘাতে কীদিবে সুকঠোর, 
গগন ব্যথার ব্যথী ঢালিবে অঝোর আখিলোর, 
তবু তব ক্রোধ-বহ্ছি নিভিবে না আখির প্লাবনে। 
স্রোতবেগে ক্ষুদ্রতরী ওই দূরে ঠিকরিয়া পড়ে," 
তীর হতে লক্ষ নর ফুকারিয়া হাহাকার করে 
নিরুপায়। ঠাই পাবে অতল অকুলতলে গিয়া! 
অকম্মাৎ ভ্রোত তব রবিকরে ঝলকি’ উঠিছে 
ছুরিকার মতো। 
এ যেন কুটিল হাস্ত তব হিংস্র দন্ত ওষ্ঠ "পরে 
তব হত্যাসাধ সেথা নিষ্ঠুর নয়নে ক্ষণতরে 
ব্যাত্রের জিঘাংসা প্রায় শান্ত স্মিত আলোকে ছুটিছে। 
প্রবল দুর্বার তুমি, অত্যাচারী মদগর্বে তব, 
ভাঙি গড়ি শক্তিমদে শ্যাম শোভা দেশ নব নব, 
চলেছ কাটিয়া বলে ধরামাঝে আপনার পথ। 
তোমার প্রবল শক্তি বাধা দিতে আছে আমাদের 
নেহ প্রেম বুকে। 


৬৮ 


পছ্ধাপ্রচয় 


সে ক্ষীণ বাঁধন ঠেলি’ হে দপিত চলিয়াছ বেগে 
আঘাতি' কঠোর ঘাত। ব্যথিত পঞ্জরে ওঠে জেগে 
দীর্ঘশ্বাস__ভগ্রআশ। নিরুপায় দীন হতাশের। 
তবু নর কাদে শুধু, বুকে বাধি’ একে অপরের, 
বাহিরে বিশাল বিশ্ব আপন কঠোর জালে ঘেরে, 
সে তবু বসিয়া রহে উত্ব-আখি সব সুখে ছুখে। 


প্ণভস্ম 


(মহাত্মা গান্ধীর মহাপ্রয়াণে ) 


ভস্ম তোমার ছড়িয়ে দিলেম 

গঙ্গা সিন্ধু খরস্রোতে 
নীল, আমাজন, হোয়াং হোতে 

ছড়িয়ে দিলেম, জড়িয়ে দিলেম 
সাত সাগরের অতল জলের অন্ধকারে, 

নতুন প্রাণের অঙ্গীকারে। 
এই যে বিরাট পতিত জমিন্‌ অনুর্বর 
মনসাকীটা গুল্মে ভরা দিগন্তর, 

শুন্য সকল সম্ভাবনা, 

প্রাণধারণের প্রাণহরণের বিড়ম্বনা! 


আগামী ভি 


ভস্ম তোমার মিলিয়ে গেল স্রোতের তোড়ে 
ননীর চেয়ে নরম নতুন অবাক পলির স্থষ্টি ক'রে 
বনুদ্ধরার বন্ধ্যাচরে 
এবার বুঝি জীবন_ সোনার ভস্ম ঝরে £ 
পতিত মাটি আজকে দেখি স্বপ্নারতা 
আসবে ফিরে হারানো তার উর্বরতা ; 
দিগন্ত তার উঠবে জেগে 
সবুজ মেখে ।* 
ভস্ম তোমার বীজের মতোই ছড়িয়ে গেল 
আকাশতলে 


জলে স্থলে ॥ 
_দিনেশ দাশ 


5101121) 


জড় নই, মৃত নই, নই অন্ধকারের খনিজ ; 
আমি তো জীবন্ত প্রাণ, আমি এক অস্কুরিত বীজ 
মাটিতে লালিত ভীরু ; শুধু আজ আকাশের ডাকে 
মেলেছি সন্দিগ্ধ চোখ, স্বপ্ন ঘিরে রয়েছে আমাকে । 
যদিও নগণ্য আমি তুচ্ছ বটবৃক্ষের সমাজে, 
তবু ক্ষুদ্ৰ এ শরীরে গোপনে মর্মরধ্বনি বাজে। 


পদ্ধপ্রচয় 


বিদীর্ণ করেছি মাটি, দেখেছি আলোর আনাগোনা 
শিকড়ে আমার তাই অরণ্যের বিশাল চেতনা ৷ 

আজ শুধু অস্কুরিত, জানি কাল ক্ষুদ্র ক্ষুদ্র পাতা 
উদ্দাম হাওয়ার তালে তাল রেখে নেড়ে যাবে মাথা ; 
তারপর দৃপ্ত শাখা মেলে দেবো সবার সম্মুখে ; 
ফোটাব বিস্মিত ফুল প্রতিবেশি গাছেদের মুখে । 
সংহত কঠিন ঝড়ে, দৃঢপ্রাণ প্রত্যেক শিকড় 

শাখায় শাখায় বাধা, প্রত্যাহত হবে জানি ঝড়, 
অঙ্কুরিত বন্ধু যত মাথা তুলে আমারই আহ্বানে ' 
জানি তারা মুখরিত হবে নব অরণ্যের গানে। 

আগামী বসন্তে জেনো মিশে যাব বৃহতের দলে; 
জয়ধ্বনি কিশলয়ে, সংবর্ধনা জানাবে সকলে। 

ক্ষুদ্র আমি, তুচ্ছ নই; জানি আমি ভাবা বনস্পতি 
বৃষ্টির মাটির রসে পাই আমি তারি তো সম্মতি 

সে দিন ছায়ায় এসো ; হানো যদি কঠিন কুঠারে, 
তবুও তোমায় আমি হাতছানি দেব বারে বারে। 

ফল দেব, ফুল দেব, দেব আনি’ পাখিরও কুজন-_ 
একই মাটিতে পুষ্ট তোমাদের আপনার জন৷ 


_স্থকান্ত ভট্টাচাৰ্য 


পরিশিষ্ট 
কাবি-পরিচছয় 


কৃত্তিবাস ওঝ| (পঞ্চদশ শতাব্দী )_জন্ম-তারিখ সম্বন্ধে পণ্ডিতদের মধ্যে 
মতভেদ আছে। নদীয়া জেলার অন্তর্গত ফুলিয়া গ্রামে জন্মগ্রহণ করেন। কবি 
মুখুটি বংশীয় ব্রান্মণ_উপাধি ওঝা, অৰ্থাৎ উপাধ্যায়। অনেকের মতে কৃত্তিবাস 
গৌড়েখর দর্থজম্দন গণেশের আদেশক্রমে “রামায়ণ' অনুবাদ করেন 

চণ্ডীদাস ( যোড়শ শতাব্দী )_চণ্ডীদাস নামে একাধিক কবি ছিলেন। 
জন্মস্থান বীরভূমের নান্গুর ( মতভেদে, বাকুড়া জেলার ছাতনা) গ্রামে । চণ্ডীদাস- 
ভণিতায় অনেক উৎকৃষ্ট পদ এখন অন্য কবির রচিত বলিয়া জানা গিয়াছে। 
তৎসত্বেও যেগুলি উতকষ্ট ও চণ্ডীদাস-ভণিতাযুক্ত সেগুলির কবি যে একজন শ্রেষ্ঠ 
গীতি-কবি, তাহাতে সন্দেহ নাই। এই চত্তীদানকেই অধুনা দদ্বিজ-চণ্তাদাস” 
নামে পৃথক রূপে চিহ্নিত করা হইয়াছে । 

জ্ঞানদাস ( যোড়শ শতাব্দী )_শ্রেষ্ বৈষ্ণব পদকর্তাদের অন্ততম। প্রাচীন 
বর্ধমান জেলার কীদড়া গ্রামের অধিবাসী ছিলেন। ত্রিজবুলি’ ভাষায় বহু পদ 
রচনা করিলেও ইহার বাংলা পদগুলিই উৎকৃষ্ট 

বলরাম দাস_কবি ও পদকর্তা । জন্ম ১৫৩৭ খৃষ্টাব্দে বর্ধমান জেলায় 
ভ্রীখণ্ডের কবিরাজ বংশে । গুরুদত্ত নাম_নিত্যানন্দ দাস। পিতা__-আত্মারাম 
দাগ ; তিনিও কবি ছিলেন। উল্লেখযোগ্য কাব্যগ্ন্বপ্রেমবিলাস, গৌরাঙ্গাষ্টক, 
" বীরচন্দ্ররিত, রসকল্পসার, কষ্ণলীলামবৃত, হাটবন্দনা, বুগ্তভ্গের একুশ পদ! 

আলাওল_ পূর্ণ নাম আলাওল পণ্ডিত সৈয়দ । বঙ্গীয় মুসলমান কবি ও 
এর্থকার। জন্ম_-১৬২৫ খৃষ্টাব্দে ফরিদপুরের ফতেয়াবাদ পরগণার অন্তর্গত 
জালালপুর গ্রামে । মৃত্যু_১৭শ শতাব্দীর শেষভাগে আরাকানে। গ্রন্থমূহ_ 
হৃস্থপয়কর (সপ্তপদদিকর ), সতী ময়না, দারাসেকন্দর নামা, পর্নাবতী, সরকল মু, 
বর্জউজ্জমাল, লৌরচন্দরানী, তাউক ( বন্দান্থুবাদ ) রুষ্ণলীলা বিষয়ক পদাবলী ৷ 


২ ৪ 


মুকুন্দরাম চক্রবর্তা (ষোড়শ শতাব্দীর শেষ ও সপ্তদশ শতাব্দীর প্রথম 
ভাগ )_বর্ধমান জেলার সলিলাবাদ পরগণায় রায়না থানার অধীন দামোদর 
নদ-তীরবর্তী দামুস্তা গ্রামে জন্মগ্রহণ করেন। পিতার নাম হৃদয় মিশ্র। স্থানীয় 
শাসনকর্তার অত্যাচারে কবি দেশত্যাগ করিয়া আরতা গ্রামের জমিদার বাকুড়া 
রায়ের আশ্রয় গ্রহণ করেন। এইখানে বপিয়াই কবি বিখ্যাত চণ্ডীমঙ্গল’ কাব্য 
রচনা করেন। সেকালের বাংলা ভাষার একটি প্রকট রূপ তাঁহার রচনায় 
দেখিতে পাই। 

কাশীরাম দাস ( যোড়শ-সঞ্চদশ শতাব্দী) ইনি বাংলা ভাষার মহাভারতের 
আখ্যানভাগ রচনা করিয়। যশস্বী হন। এ ‘মহাভারতের’ রচনা-কাল আনুমানিক 
১৬০০-১৬১০ খৃষ্টাব্দ । এই কাব্যে কবির স্বকীয়তার পরিচয় রহিয়াছে। কাশীরাম 
দাসের জন্মস্থান বর্ধমান জেলার কাটোয়া মহকুমার অন্তর্গত সিদ্ধি গ্রামে। ইনি 
দেব-উপাধিক কায়স্থ বংশে জন্মগ্রহণ করিয়াছিলেন। Pd 1 

ভারতচন্দ্র রায় (১৭১২-১৭৬০) ত্রান্মণ-জমিনার বংশে ইহার জন ০ 
পিতার নাম নরেন্দ্রনারায়ণ রায় ; হুগলী জেলার (পূর্বে বর্ধমান ) অন্তর্গত জামতাঁর +b 
নিকট ভুরশুট পরগণার মধ্যে পেঁড়ো গ্রামে জন্ম। পরে পৈতৃক বাসস্থান ত্যাগ 
করিয়। নদীয়ার রাজা কৃষ্চন্দ্রের আশ্রয়ে আগিয়া বাস করেন এবং উৎকৃষ্ট কাব্য 
রচন! করিয়া শ্রেঠ কবিরূপে সন্মানিত হয়। কুষটন্্র কবিকে ‘রায়গুণাকর’ উপাধি 
প্রদান করেন। কাব্যগুলির মধ্যে ‘অন্নদামঙ্গল’ কাব্যই বিশেষ উল্লেখযোগ্য । 

ঈশ্বরচন্্র গুপ্ত (১৮১২-১৮৫৯ )-নদীরা জেলার কীচডাপাডা গ্রামে 
জন্মগ্রহণ করেন। 'সংবাদ প্রভাকর’ নামক বিখ্যাত পত্রিকার সম্পাদক ছিলেন। 
এই ‘সংবাদ প্রভাকর" পত্রিকায় পরবর্তী যুগের কয়েকজন বিখ্যাত লেখক__ 
বন্দিমচন্দ্র, দীনবন্ধু প্রভৃতির-_সাহিত্যচর্চা আরম্ত হইয়াছিল। 

যাইকেল মধুযূদন দত্ত ১৮২৪ খৃন্টাব্দের ২৫শে জানুয়ারি যশোহর 
জেলার অন্তর্গত সাগরদাড়ি গ্রামে জন্মগ্রহণ করেন। পিতার নাম রাজনারায়ণ 
দতত। প্রথম রচনা ‘Captive Lady’, ‘Visions of the Past’; দুইখানি 
কাব্যই ইংরেজি । বাংলা-ভাষায় প্রথমে তিনি নাটক রচনা করেন, এবং পরে 


7) 


১৮৬১ খৃষ্টাব্দে তাহার তিনখানি উতকষ্ট কাব্য__মেঘনাদ বধ, ব্রজা্না ও 
বীরাঙ্গনা প্রকাশিত হ্য়। ইউরোপে অবস্থানকালে তিনি চিতুর্শশপদী 
কবিতাবলী'র অধিকাংশ রচনা করেন। তিনি বাংলা ও ইংরেজি ছাড়া সংস্কৃত, 
তামিল, তেলেগু, হিক্র, গ্রীক, ল্যাটিন, ফরাসি ও ইটালিয়ান ভাষা আয়ত্ত 
করিরাছিলেন। খণগ্রস্ত ও রোগগ্রস্ত হইয়া অশেষ কষ্ট ভোগ করিয়া মধুহুদন 
১৮৭৩ খুন্টাবের ২৯শে জুন আলিপুরের দাতব্য চিকিৎসালয়ে দেহত্যাগ 
করেন। 
বিহারীলাল চক্রবর্তা (১৮৩৫-১৮৪৪ )_কলিকাতার নিমতলা পল্লীতে 
জন্ম হয়। পসারদামঙ্গল’ তাহার শ্রেষ্ঠ কাব্য । বিহারীলালকৈ নব্য গীতিকবিতার 
প্রবর্তক বলা যাইতে পারে; সেই হিসাবে বাংলা কাব্যের ইতিহাসে তীহার 
একটি অতি উচ্চ স্থান নিদিষ্ট হইয়া আছে। 

সুরেন্দ্রনাথ মজুমদার (১৮৩৭-১৮৭৮ )__যশোহর জেলার অন্তর্গত ভৈরব 
নদের তীরবর্তী জগন্নাথপুর ইহার জন্মভূমি। ইনি বারেন্দর ব্রাঙ্মণ-বংশে জন্মগ্রহণ 
করেন। বাংলা কাব্যের নবযুগের কবিগণের মধ্যে ইনি অন্যতম । মহিলা 
কাব্য” ইহার সর্বশ্রেষ্ঠ রচনা । 

হেমচক্দ্র বন্দ্যোপাধ্যায় (১৮৩৮-১৯০৩ )_বন্ধিমচন্দ্রকে কেন্দ্র করিয়া 
সে যুগে একটি সাহিত্যিক গোষ্ঠী গড়িয়া উঠিয়াছিল__কবি হেমচন্দ্ৰ তাহাদের 
অন্যতম। হুগলী জেলায় রাজবলহাট নামক গ্রামে ইহার জন্ম । ইহার 
রচিত বৃত্রসংহার কাব্য, বিখ্যাত মহাকাব্য । চিন্তা-তরদ্দিণী, বীরবাহু 
প্রভৃতি কাব্যগ্রস্বও উল্লেখযোগ্য । কবি শেষ বয়সে অন্ধদশায় অত্যন্ত কষ্ট ভোগ 
করেন। 

নৰীনচন্দ্ৰ দেন (১৮৪৬-১৯০৯ )_বাংলা ১২৫৩ সালে চট্টগ্রাম জেলার 
নয়াপাড়া গ্রামে জন্ম হয়। ১২৬৮ সালে বি.এ. পাশ করিয়া ডেপুটি ম্যাজিন্টেট 
হন। নবীনচন্দ্র নূতন যুগের মহাকবিগণের অন্যতম । তাহার ভাষা অতিশয় 
প্রাঞ্জল এবং ছন্দও মধুর-গ্ভীর | কাব্যগুলির মধ্যে 'পলাশির যুদ্ধ' একটি উতরুষ্ট 


রচনা। রৈবতক, কুরুক্ষেত্র, প্রভাস, অমিতাভ ইত্যাদিও বিশেষ উল্লেখযোগ্য । 


(৪) 


গ্ৌবিন্দচন্দ্ৰ দাস (১৮৫৫-১৯১৮ )-ঢাকা জেলার ভাওয়ালের বিখ্যাত 
কবি। ভাওয়ালের অন্তর্গত জয়দেবপুর গ্রামে বাংলা ১২৭১ সালের ৪ঠা মাঘ 
জন্মগ্রহণ করেন। তিনি স্বভাব-কবি ছিলেন। জীবনের ছুঃখ-কষ্টের সঙ্গে 
তাহাকে শোকতাপ এবং নিদারুণ উৎপীড়ন সহ করিতে হইয়াছিল। কাব্যগুলির 
মধ্যে_ ঝুম, কন্তরী, প্রেম ও ফুল এবং বৈজযন্তী প্রধান । 

গিরীক্রমোহিনী দাসী (১৮৫৭-১৯২৪ ) বাংলা সাহিত্যের মহিলা কবিদের 
মধ্যে বিশিষ্টস্থানের অধিকারিণী। জন্ম--১৮৫৭ খুন্টাবের ১৮ই আগন্ট ; মৃত্যু 
--১৯২৪ খুন্টাৰের ১৪ই আগন্ট। স্বামী বৌবাজার নিবাসী নরেন্দ্রন্্র দত্ত। 
গর্থ_অঞ্রকণী, ভারতকুহুম, সন্যাসিনী, শিখা, অর্থ, আভাষ, সিন্ধুগাথা, স্বদেশিনী 
প্রভৃতি। ইনি 'জাহুবী” নামক একটি সাময়িক পত্রিকার সম্পাদিক৷ (১৩১৪-১৫ ), 
ছিলেন। গিরীন্্রমোহিনীর কাব্যের উজ্জল গার্স্থাচিত্র পরম উপভোগ্য । 

কামিনী রায় (১৮৬৪-১৯৩৩)- বরিশাল জেলার অন্তর্গত বাসগা গ্রামে 
জন্ম। বিখ্যাত এতিহাসিক লেখক চণ্ডীচরণ সেনের কন্যা ও সেসন্স-জজ 
কেদারনাথ রায়ের পর্থী। বাংলার মহিলা-কবিগণের মধ্যে ইহার স্থান খুব 
উচ্চে। ইহার রচিত কাব্যগুলির মধ্যে ‘আলো ও ছায়া” সৰশ্ৰে্ঠ । 

দেবেন্দ্রনাথ সেন (১৮৫৪-১৯২০)- পিতা লক্ষ্মীনারায়ণ সেন হুগলী জেলার 
বলাগড় গ্রামের অধিবাসী ছিলেন। দেবেন্দ্রনাথ সম্ভবত গাজীপুরে জন্মগ্রহণ, 
করেন। কর্মোপলক্ষে যুক্ত-প্রদেশের একাধিক স্থানে বাস করিয়াছেন। তন্মধ্যে 
এলাহাবাদই প্রধান; দেবেন্দ্রনাথ এইখানে ওকালতি করিতেন। আধুনিক 
গীতিকবিগণের মধ্যে দেবেন্্রনাথের একটি অতি উচ্চ স্থান আছে। তাহার 
কাব্য-সংগ্রহের মধ্যে ‘অশোকগুচ্ছ’ সৰ্বোৎকৃষ্ট । অন্যান্তগুলির নাঁম_-পারিজাত- 
গুচ্ছ, শেফালিগুচ্ছ, অপূর্ব ব্রজাঙ্গনা, অপূর্ব বীরা্গনা প্রভৃতি। 

অক্ষয়কুমার বড়াল (১৮৬০-১৯১৯)_ রবীন্দ্রনাথের সমসাময়িক কবি। 
ইহার কাব্যগ্রস্গুলির মধ্যে ‘এষ’ সর্বাপেক্ষা প্রসিদ্ধ লাভ করিয়াছে। অপর 
কয়েকখানি কাব্যের নাম-_প্রদীপ, কনকাঞ্ুলি, শঙ্থ। ইনি কবি বিহারীলাল 
চক্রবর্তীর কাব্য-শিশ্য ছিলেন । 


(Ceo) 


রবীন্দ্রনাথ ঠাকুর (১৮৬১-১৯৪১ )-_১২৬৮ বন্ধাবের ২৫শে বৈশাখ 
কলিকাতার বিখ্যাত ঠাকুরবংশে জোড়াসীকোর বাড়িতে জন্ম হয়। পিতা 
দেবেন্দ্রনাথ ঠাকুর; পিতামহ প্রিন্স দ্বারকানাথ ঠাকুর। পনের বতসর বয়সে 
তাহার প্রথম কাব্য ‘বনফুল’ প্রকাশিত হয়। সতের বৎসর বয়সে শিক্ষালাভের 
জন্য প্রথম বিলাত্যাত্রা করেন। লেই সময় হইতে ‘ভারতী’ পত্রিকায় বহু 
বিষয়ে প্রবন্ধ লিখিয়া খ্যাতিলাভ করেন। ইহার পর সারাজীবন ধরিয়া ক্রমাগত 
কাব্য, নাটক, উপন্যাস, প্রবন্ধ প্রভৃতি প্রকাশ করিতে থাকেন। ১৮৪১ অব্দে 
বিখ্যাত মাসিকপত্র ‘সাধনা’ প্রকাশ করেন। ১৪০০-১৪০১ অন্দে বোলপুরে 
শান্তিনিকেতন ব্রহ্মচর্মাশ্রম প্রতিষ্ঠা করেন এবং নবপর্ষায বঙ্দদর্শনের’ সম্পাদক 
হন। ১৯১৩ অবে নোবেল-প্রাইজ পান “গীতাঞ্জলি? কাব্যে ২৯১৫ 
অন্দে নাইট’ পদবী লাভ করেন ; ১৯১৯ অবে আালিয়ানওযর্গ হত্যার 
প্রতিবাদ স্বরূপ এ পদবী পরিত্যাগ করেন। ৯৯২১ সৰে “বিশ্বভারতী 
প্রবত্সর ‘শীনিকেতন’ প্রতিষ্ঠা করেন। ১৪৩০ অবে একাদশতম বি: 
: ভণে বাতির হন ও ইউরোপে নিজের অসিত চিত প্রন করেন ইজি 
চীন, জাপান, আমেরিকা যুক্তরাষ্ট্র, দক্ষিণ-আমেরিকা এবং বহির্ভারতীয় দ্বীপপুঞ্জে 
পর্যটন করিয়াছিলেন; ইহার মধ্যে অনেক জায়গায় একাধিক বারও গমন 
১৯৩২ অবে পারস্ত-সম্রাটের আমন্ত্রণে আকাশযানে তিনি পারস্যাদেশে 
যান। ১৯৪১ অবে ৭ই আগস্ট, কিঙ্চিদুধ্ব ৮০ বতসর বয়সে, কবি পরলোকগমন 
করেন। রবীন্দ্রনাথ বাংলার সর্বশ্রেষ্ঠ কবি এবং ভারতের মহাকবিগণের 
অন্ততম। বাংলা সাহিত্যে রবীন্দ্রনাথের দান অতুলনীয় ॥ তিনি বাংলা ভাষা ও 
বাংলা ছন্দের এমন এক বিচিত্র রূপ দিয়াছেন, যাহার ফলে বাংলা ভাষা ও বাংলা! 
সাহিত্যের সকল প্রকার দৈত্য ঘুচিয়াছে। 

রজনীকান্ত সেন (১৮৬৪-১৯১০ )_ ইনি প্রধানত গান রচনা করিয়া 
প্রতিভার পরিচয় দিয়াছিলেন। ইহার রচিত গান একদা বাংলার নরনারীর 
মুখে মুখে ফিরিত। বাণী, কল্যাণী (১৩৯১), অমৃত (১৩১৭) ইত্যাদি কাব্যে 


ইহার গান ও কবিতা সঙ্থলিত আছে। 


করেন। 


(৩) 


দ্বিজেন্দ্রলাল রায় (১৮৬৩-১৯১৩)_ বিখ্যাত কবি ও নাট্যকার। পিতা 
কাতিকেয়চন্দ্র রায় কুষ্ণনগরের মহারাজার দেওয়ান ছিলেন। দ্বিজেন্দ্রলাল 
১৯২১ সালে এম. এ. পাশ করার পর ন্টেট-স্কলারশিপ পাইয়া! বিলাত হইতে 
কুষিবিদ্ধা শিক্ষা করিয়া আসেন; পরে ডেপুটি-ম্যাজিস্টেট হন। তাহার 
হাস্যরসের রচনাগুলিতে একটি নূতন স্বর ও ভঙ্গি আছে; হাসির গানগুলিই 
তাঁহার শ্রেষ্ট কীতি। যন্ত্র আলেখ্য ও আযাড়ে__এই তিনখানি কাব্যে তিনি 
অতুল কবিত্বশক্তির পরিচয় দিয়াছেন । 

বতীব্দ্রমোহন বাগচী (১৮৭৮-১৯৪৮)__নদীয়া জেলার জমসেরপুরের 
সনবান্ত বাগচী পরিবারে যতীন্্রমোহনের জন্ম হয়। পিতার নাম হরিমোহন 
বাগচী। তিনি অধুনালুপ্ত ‘মানসী’ ও “মূনা?__ছুইখানি পত্রিকার সম্পাদকতাও 
করিয়াছিলেন কাব্যগুলির মধ্যে বিশেষভাবে উল্লেখযোগ্য-_রেখা, লেখা, 
অপরাজিতা, জাগরণী, নাগকেশর, নীহারিকা, মহাঁভারতী ও পাঞ্চজন্য । 

সত্যেন্দ্রনাথ দন্ত (১২৮৮-১৩২৯)_ বিখ্যাত গগ্-লেখক অক্ষয়কুমার 
দত্তের পৌত্র ; পিতার নাম রজনীনাথ দত্ত । খাটি বাংল! ভাষা ও বাংলা ছন্দের 
প্রতি তাহার বিশেষ অনুরাগ দেখা যায় ; এই ছুই বিষয়ে তিনি অসামান্য রচনা- 
কৌশলের পরিচয় দিয়াছেন। সত্েন্্নাথের কাব্যগুলির মধ্যে বিশেষভাবে 
উল্লেখযোগ্য-_তীর্থ-সলিল, কুহু ও কেকা, অভ্র-আবীর, মণিম্ুযা, বিদায়-আরতি 
"ও বেলাশেষের গান। 

কাজী নজরুল ইসলাম (১৮৯৯) কবির জন্মস্থান বান জেলার 
চুরুলিয়া গ্রামে । প্রথম-মহাযুদ্ধের সময়ে অতি অল্প বয়সে তিনি ‘বেঙ্গল রেজিমেন্ট” 
নামক বাঙালি পণ্টনে যোগদান করেন এবং হাবিলদার পদ লাভ করেন । 
যুদ্ধ শেষে তিনি “মোসলেম ভারত’ নামক একখানি সাহিত্য-পত্রিকার কবিতা 
প্রকাশ করিতে থাকেন। সেই কবিতাগুলির আশ্চর্য ছন্দোনৈপুণ্য ও প্রবল 
কবিত্বপূর্ণ আবেগ সকলের দৃষ্টি আকর্ষণ করে। কবি নজরুলের কবিতায় প্রাচীন 
সমাজের নানা বিজীর্ণ সংস্কার ও নির্জীব আচার এবং পরাধীনতার বন্ধন ছিন্ন 
করার প্রবল আকাঙ্া অতিশয় দৃপ্ত ও অধীর ছন্দে বাজিয়া উঠিয়াছিল; তাই 

তিনি এত জনপ্রিয়। কবি নজরুলের বহু কাব্যগ্রন্থের মধ্যে এইগুলি বিশেষ 
উল্লেখযৌগ্য-_-অগ্সিবীণা, বিষের বাশী, দৌলনচাপা, সিন্ধু হিলোল, ছায়ানট, 
বুলবুল । 

কুমুদরগ্জীন মল্লিক (১৮৮২ )_বধ্নান জেলার ‘উজানী’ গ্রামে জন্ম । 
ইনি দীর্ঘকাল মাথরুন (বধমান ) উচ্চ ইংরাজি ইন্ফুলের প্রধান-শিক্ষক ছিলেন, 
এখন অবসর গ্রহণ করিয়াছেন। অজয়, উজানী, একতারা নুপুর, বনতুলসী, 
বনমন্লিকা প্রভৃতি বহু কাব্য রচনা করিয়াছেন। 

যতীন্দ্ৰনাথ সেনগুপ্ত ( ১৮৮৭-১৯৫৪ )__১৮৮৭ খৃষ্টাব্দে জন্মগ্রহণ করেন। 
শিবপুর বি. ই. কলেজ হইতে ইঞ্জিনিয়ারিং পাশ করিবার পর বাংলার নানাস্থানে 
কর্ম ব্যপদেশে অবস্থান করেন। প্রথম কাব্যগ্রন্থ মিরীচিকা'র (১৩৩০) মাধ্যমে 
বাংল কাব্যজগতে একটি নৃতন ভাবধারার প্রবর্তন করিয়া বিশিষ্টতার পরিচয় 
দেন। ছুঃখবাদী কবিরূপেই ইহার খ্যাতি। কাব্যগ্র্-_মরীচিকা, মরুশিখা, 
মরুমায়া, সায়মূ ত্রিযামা, অন্পূ্বা ইত্যাদি। 

সুকুমার রায় ( ১৮৮৭-১৯২৩ )_বাংলা শিশু-সাহিত্যে অপূর্ব হাস্তরসের 
শক্তিমান লষ্টা। ১৯২৩ সালে মাত্র ৩৬ বছর বয়সে পরলোকগমন করেন। 
প্রথম কবিতা ‘ঘড়ি’ প্রকাশিত হয় তৎকালীন বিখ্যাত কিশোর পত্রিকা 'মুকুল'- 
, এর পৃষ্ঠায়। তখন কবির বয়স মাত্র আট বছর। পিতা উপেন্দ্রকিশোর 
রায়চৌধুরী | সুকুমার রায় বি. এস. সি. পাশ করিবার পর ইংলণ্ডে গমন করিয়া 
ুদ্রণকাধ সম্বন্ধে ডিপ্লোমা লাভ করেন ( ১৯১১-১২ )। গ্রন্ব_-আবোল-তাবোল» 
খাই-খাই, হ'ঘ-ব-র-ল, পাগলা দাশ, ঝালাপাল! ইত্যাদি 
( ১৮৮৮-১৯৫২ )_ জন্ম ১২৯৫ বঙ্গাবে ১১ই 


মোহিতলাল 
কাতিক নদীয়া জেলার কীচড়াপাড়া গ্রামে (মাতুলালয়ে )। পৈতৃক নিবাস 
হুগলী জেলার বলাগড়। ১৩৩৫ সনে ঢাক! বিশ্ববিদ্যালয়ের বাংলা অধ্যাপকের 


পদ গ্রহণ করেন। প্রথম কাব্যগ্রথ ধ্বপনপগারী’ (১৩২৮ )।  অন্ান্ত কাব্যগ্রন্থ _ 
বিন্মরণী, ্মরগরল, ছন্দচতুদশী ইত্যাদি । ইনি আধুনিক সমালোচনা-রীতির 
পথপ্রদর্শক ও ইউরোপীয় কাব্য-বিচাররীতির পরিচায়ক । “সত্য হন্দর দাস’ এই 


57) 


ছন্সনামে বহু সাহিত্য-বিষয়ক রচনা লিখিয়াছেন। মৃত্যু ১৩৫৯ সনের ১৩ই 
শ্রাবণ। 

কালিদাস রায় (১৮৮৯ )_বর্ধমান জেলার কড়ুই গ্রামে জন্ম। বিখ্যাত 
বৈষ্ণব কবি লোচনদাস ঠাকুর ইহার পূর্বপুরুষ। ইনি কুন্দ, কুশলয়, পর্ণপুট, 
বল্পরী, ব্রজবেণুঃ খতুমক্গল, রসকদ্ষ, হৈমন্তী, বৈকালী প্রভৃতি বহু কাব্য রচনা 
করিয়াছেন। 

করুণানিধান বন্দ্যোপাধ্যায় (১৮৭৭-১৯৫৫ )_নদীয়া জেলার শান্তিপুর 
শহরে ইহার জন্ম। সাক্ষাৎ রবীন্্রশিত্কগণের মধ্যে সর্বখেঠ। ইহার রচিত 
কাব্যগ্রন্থ প্রসাদী, ঝবাফুল, শান্তিজল, ধান-দূ্বা ইত্যাদি । 

জসীম উদ্দিন (১৯০৩) জন্মস্থান তহ্থুলখানা-_ফরিদপুর শহর হইতে ১৬ 
মাইল দূরে । পৈতৃক বাসস্থান উক্ত জেলার গোবিন্দপুর গ্রাম। ইনি বাংলার 
পল্লী-জীবন ও পল্লী-প্রকৃতির সহিত মনে প্রাণে যুক্ত হইয়া আছেন। কাব্যগুলির 
মধ্যে রাখালী, বালুচর, ধানক্ষেত, রঙিল! নায়ের মাঝি, নন্দ কাথার মাঠ, সোজন 
বাদিয়ার ঘাট ইত্যাদি প্রধান। 

প্রেমেন্দ্র মিত্র (১৯০৪ )- ইনি ১৯০৪ অন্দে বারাণসীতে জন্মগ্রহণ করেন। 
প্রথম কবিতার বই প্রথম! | অন্যান্য কাব্যগ্রন্থ সম্রাট ও ফেরারী ফৌজ। 
আধুনিক কৰিগণের অগ্রগণ্য। ইহার কবিতার বৈশিষ্ট্য অবহেলিত ও অপাংক্েয় 
মানব-সমীজের প্রতি গভীর মমত্ববোধ, এবং সর্বোপরি মানবিকতা । 

সজনীকান্ত দাস (১৯০০)__ইনি ১৯০০ সালে ২শে আগস্ট মাতুলালয়ে 
জন্মগ্রহণ করেন। ১৯২২ সালে বি. এস. সি. পাশ করিয়া এম. এস. সি. পড়িতে 
পড়িতে পরীক্ষার অবাবহিতকাল পূর্বে শনিবারের চিঠি” পত্রিকায় যোগদান 
করেন। এখন ইনি এ পত্রিকার সম্পাদক ও সন্ধাধিকারী। প্রথম কবিতার 
বই--পথ চলতে ঘাসের ফুল' (১৩৩৬)। তীহার অনন্ত কাবযগরগুলির মধ্যে 
উল্লেখযোগা-__রাজহংস, মনোদর্শন, কেডস ও স্তাণ্ডাল, পঁচিশে বৈশাখ, মানস 
মরোবর, আলো-শ্াধার ইত্যাদি। ইনি কয়েকখানি উপন্থাস ও গ্পপুস্তক 
রচনা ও সাহিত্য-বিষয়ক বহু পুস্তক সম্পাদন! করিয়াছেন। ১ 


= 

জীবনানন্দ দাশ (১৮৯৪-১৯৫৪ )-রবীন্দ্রোত্তর যুগের অন্যতম শক্তিমান 
কবি। ১৩০৫ বঙ্গাব্দে বরিশাল শহরে জন্মগ্রহণ করেন। বরিশাল ত্রজমোহন 
স্কুলে ও ত্রমোহন কলেজে শিক্ষালাভ করেন) পরে প্রেসিডেন্দী কলেজে বি.এ. 
ও এম. এ. পড়েন । পিতা সত্যানন্দ দাশ শিক্ষাবিদ ছিলেন। মাতা কুহুমকুমারী 
দাশ কবি হিসাবে স্থপরিচিত ছিলেন। জীবনানন্দের প্রথম কবিতার বই_-'ঝরা- 
পালক’ । কাব্যগ্রন্থগুলির মধ্যে “বনলতা! সেন’ শ্রেষ্ঠ । সাতটি তারার তিমির’ 
এবং পুর পাঙুলিপি'ও বিশেষ উল্লেখযোগ্য৷ আকস্মিক দুর্ঘটনায় মৃত্যু ঘটে । 
‘জীবনানন্দ দাশের শ্রেষ্ঠ কবিতা” পুস্তকটি ভারত কেন্দ্রীয় সরকারের সাহিত্য 
আকাদামী পুরস্কার ( ১৯৫৪-৫৫ ) লাভ করিয়াছে। 

বনফুল (১৯০০) প্রক্কত নাম, বলাইচাদ মুখোপাধ্যায়। ১৩০৬ বঙ্ধাব্দে 
পুর্ণ জেলার মণিহারী গ্রামে জন্ম। আদিবাস_হুগলী জেলার শিয়াখালায়। 
১৯১৮ অব্দে 'প্রবাসী'তে তীর কবিতা প্রথম প্রকাশিত হয়; কাব্যচর্চার 
ভিতর দিয়াই সাহিত্যিক জীবনের প্রথম সুচনা । ওপন্যাসিক হিসাবে খ্যাতি অর্জন 
করিলেও কবিতা চমৎকার লেখেন। কাব্যগ্রন্থের মধো 'করকমলেবু' উল্লেখযোগ্য । 
ভাগলপুরেই বসবাস ও চিকিতসা ব্যবসা করেন। 

উজ। দেবী__মহিলা কবি। কাব্যগ্রনথগুলির মধ্যে উল্লেখযোগ্য_ বাতায়ন, 
কাজলী । 
অপরাজিত! দ্েবী_মহিলা কৰি। কাব্যগ্র্থ-_পুরবাসিনী, বুকের বীণা, 
বিচিত্ররূপিণী, আঙিনার ফুল ইত্যাদি । 

প্রগথনাথ বিণী (১৯০২ )_ জন ১৯*২ অবে রাজশাহী জেলায় জোয়াড়ী 
গ্রামে। শিক্ষা-শাস্তিনিকেতনে। রিপন কলেজ ও শান্তিনিকেতনে অধ্যাপন! 
করিতেন বর্তমানে অধ্যাপনা করেন কলিকাতা বিশ্ববিদ্ভালয়ে। গল্প, প্রবন্ধ, 
উপন্যাস ও নাটক রচনায় সিদ্ধহস্ত । কাব্যগ্হথের মধ্যে__হংলমিথুন, প্রাচীন 
আসামী হইতে, প্রাচীন পারসীক হইতে প্রভৃতি বিশেষ উল্লেখযোগ্য । 
কবীর (১৯০৬)ইনি ১৯০৬ সালের ফেব্রুয়ারী মাসে ফরিদপুরে 
জন্মগ্রহণ করেন। পিতা এ. কে. কবিরিউদ্দিন মহম্মদ (খান বাহাদুর )। 


(০) 


বর্তমানে ইনি কেন্দ্রীয় শিক্ষাঁবিভাগের সেক্রেটারী । কাব্যগ্রন্থ-স্বপ্নসাধ, 
সাথী প্রভৃতি ৷ 

জগদীশ ভট্টাচার্য (১৯১১ )--১৩১৮ বন্ধাৰে শ্রীহটে জন্মগ্রহণ করেন । 
পিতার নাম যামিনীকান্ত ভট্টাচার্ব। কাব্যগ্রন্থ ‘অষ্টাদশী’ ও “ক্ষণশাশ্বতী”। বর্তমানে 
কলিকাতা বন্ধবাসী কলেজে বাংলা ভাবা ও সাহিত্যের অধ্যাপক । 

অচিন্ত্যকূমার সেনগুপ্ত (১৯০৩)--১৩১১ সালের ২রা আশ্বিন 
নোয়াথালিতে জন্ম। প্রথম কবিতা “প্রবাসী” পত্রিকার প্রকাশিত হয় 
(১৩২৮ বঙ্গাব্দ )। এম. এ. ও আইন পাশ করিয়া ১৯৩১ সালে বাংলা 
গভর্নমেন্টের বিচার-কিভাগে কর্মগ্রহণ করেন। কাব্যগ্রন্থ_অমাবস্তা, প্রিয়া ও 
পৃথিবী, নীল আকাশ ইত্যাদি । 

সুনিল. বন্থু ( ১৯০২ ) জন্ম ১৯০২ সালের জুলাই মাসে (বাবদ ১৩০৯) 
গিরিডিতে। পিতার নাম পশুপতি বন্ধ ঠাকুর। ইহার পৈতৃক নিবাস পূর্ববঙ্গের 
ঢাকা জেলার অন্তর্গত বিক্রমপুর পরগণায় মালখানগর। প্রথম কবিতা ছাপ! 
(চনদ্রভারের পন্নাপার ) হয় ‘প্রবাসী’ পত্রিকার ‘ছোটদের পাততাড়ি’ বিভাগে । 
প্রথম প্রকাশিত এস্থ “পাতার ভেপু’। কাব্যগ্রন্থ হট্টগোল, হাওয়ার 
দোলায়, হুলুস্থুল, হাসি কান্নার দেশে, কিশোর আবৃত্তি, কেবল হাসির দেশে, 
টুনটুনির গান ইত্যাদি । 

দিনেশ দাশ (১৯১৫)ইনি ১৯১৫ অবের মেপ্টেম্বর মাসে কলিকাতায় 
জন্মগ্রহণ করেন। পিতা! হৃষীকেশ দাশ। ১৯৩৪ অন্দে “দেশ” পত্রিকায় 
প্রথম কবিতা প্রকাশিত হয়। কাব্যগ্রন্ব_কবিতা (প্রকাশ ১৩৪৯), ভূখ মিছিল 
(১৩৫১ ), দিনেশ দাশের কবিতা (১৩৫৮) ও অহল্যা! ( ১৩৬১ )। 

সুকান্ত ভট্টাচার্য (১৯২৫-১৯৪৭ )-কিশোর ব্রসেই ইহার আশ্চ্ 
কবি-প্রতিভার ক্ষুরণ হয়। এত কম বয়সে এ রকম বলি চিন্তাধারা ও প্রকাশ- 
শক্তি খুব অল্প কবির জীবনেই দেখা গিয়াছে। কাব্যগ্রনথ_ছাড়পত্র, ঘুম নেই, 
পূর্বাভাস ও মিঠেকড়া। 


